**Názov vysokej školy: Ekonomická univerzita v Bratislave**

**Názov študijného programu: Finančné trhy a investovanie  
Stupeň štúdia: II.**

1. **Samohodnotenie plnenia štandardu SP 2 – Návrh nového študijného programu a návrh úpravy študijného programu**

**SP 2.1.** Návrh nového študijného programu alebo návrh úpravy študijného programu je spracovaný a predložený v súlade s formalizovanými procesmi vnútorného systému zabezpečovania kvality vysokoškolského vzdelávania vysokej školy (ďalej len „vnútorný systém“). Ak vysoká škola nemá vnútorný systém schválený, pravidlá zabezpečovania kvality sú uvedené priamo v príslušnom návrhu.

|  |  |
| --- | --- |
| *Samohodnotenie plnenia*[[1]](#footnote-1) | *Odkazy na dôkazy[[2]](#footnote-2)* |
| Vnútorný predpis *Pravidlá pre vnútorný systém zabezpečovania kvality vysokoškolského vzdelávania na Ekonomickej univerzite v Bratislave (ďalej len „Pravidlá pre vnútorný systém“ a „EU v Bratislave“),* schválený Vedeckou radou EU v Bratislave, vymedzuje systém a pravidlá zabezpečovania a vnútorného hodnotenia kvality:  a) vzdelávacej činnosti a jej výsledkov,  b) tvorivej činnosti a jej výsledkov,  c) medzinárodných vzťahov,  d) činnosti zamestnancov EU v Bratislave,  e) študijných zdrojov a ich dostupnosti,  f) starostlivosti o študentov a podpory študentov,  g) spolupráce s praxou,  h) informačných systémov.  Návrh študijného programu Finančné trhy a investovanie je spracovaný a predložený v súlade s týmto vnútorným predpisom. Študijný program spĺňa všeobecné a špecifické požiadavky na tvorbu a uskutočňovanie študijného programu a tiež požiadavky na personálne zabezpečenie študijného programu. | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)*  [*Centrum na zabezpečenie a podporu kvality*](https://euba.sk/univerzita/organizacna-struktura-a-pracoviska/utvary-riadene-prorektorom-pre-manazovanie-akademickych-projektov/centrum-na-zabezpecenie-a-podporu-kvality) |

**SP 2.2.** Študijný program je spracovaný v súlade s poslaním a strategickými cieľmi vysokej školy, určenými v dlhodobom zámere vysokej školy.

|  |  |
| --- | --- |
| *Samohodnotenie plnenia* | *Odkazy na dôkazy* |
| Poslaním Ekonomickej univerzity v Bratislave je poskytovanie kvalitného vysokoškolského vzdelávania vo všetkých troch stupňoch vysokoškolského štúdia v komplexe ekonomických a manažérskych študijných programov a vybraných študijných programov z oblasti humanitných a informatických vied, rozvíjanie poznania na základe slobodného tvorivého vedeckého bádania v oblasti ekonómie, ekonomiky, informatických, humanitných a spoločenských vied, a tým aj prispievanie k rozvoju vedomostnej spoločnosti na Slovensku a v Európskom priestore.  Jej strategickými cieľmi na národnej aj medzinárodnej úrovni sú:   * profilovať univerzitu ako univerzitu presadzujúcu jej výskumný charakter, * profilovať univerzitu ako inštitúciu, spĺňajúcu národné a medzinárodné štandardy vo všetkých oblastiach jej činnosti.   Študijný program prispieva k naplneniu poslania a zámerov Ekonomickej univerzity v Bratislave profiláciou študijných programov orientovaných na finančné trhy, investovanie a riadenie rizík vo finančných inštitúciách. Nadväzuje na študijné programy bakalárskeho stupňa štúdia zamerané na financie a ekonómiu a prehlbuje ich v špecifických segmentoch financií. Osoby zabezpečujúce tento študijný program sú nositeľmi výskumu v oblasti finančných trhov, poistenia, investovania, menovej politiky a medzinárodných financií, riadenia rizík, behaviorálnych financií a ekonomickej analýzy. Svoje výsledky výskumu aplikujú do pedagogického procesu. V rámci medzinárodnej výskumnej komunity sú platnými partnermi pri riešení nových výziev. Študijný program je v medzinárodnom prostredí porovnateľný s programami na renomovaných zahraničných univerzitách, čo dáva vysoký predpoklad vzájomnej spolupráce v oblasti výmeny študentov a kreovania dvojitých a spoločných diplomov.  Pri tvorbe študijného programu bola zohľadnená aj **medzinárodná kompatibilita a porovnateľnosť** so študijnými programami uznávaných zahraničných univerzít. | [*Dlhodobý zámer EU v Bratislave*](https://euba.sk/univerzita/dlhodoby-zamer)  [*Dlhodobý zámer NHF EU v Bratislave*](https://nhf.euba.sk/www_write/files/fakulta/Dlhodob%C3%BD_z%C3%A1mer_NHF_EUBA_2019-2023.pdf) |

**SP 2.3.** Sú určené osoby zodpovedné za uskutočňovanie, rozvoj a zabezpečovanie kvality študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Osoby zodpovedné za uskutočňovanie, rozvoj a zabezpečovanie kvality študijného programu boli určené a vymenované dekankou Národohospodárskej fakulty EU v Bratislave (ďalej len „NHF EU v Bratislave“) v súlade s Pravidlami pre vnútorný systém a sú vymenované v Opise študijného programu*.*  Osoby zodpovedné za študijný program spĺňajú tieto kritériá:   * pôsobia na NHF EU v Bratislave vo funkcii profesora, resp. docenta v študijnom odbore ekonómia a manažment na ustanovený týždenný pracovný čas, * kvalifikácia, úroveň výsledkov tvorivej činnosti, praktické skúsenosti, pedagogické zručnosti a prenositeľné spôsobilosti (viď VUPCH) umožňujú dosahovať výstupy vzdelávania, ktoré sú vymedzené v Opise študijného programu, * najkvalitnejšie výsledky tvorivej činnosti (vyhodnotené na základe JCR) sú na úrovni vyžadovanej štandardmi pre študijný program pre daný stupeň štúdia alebo vyššej, * zabezpečujú profilový predmet študijného programu. | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)*  *Opis študijného programu je prílohou žiadosti o akreditáciu študijného programu.* |

**SP 2.4.** Do prípravy návrhu študijného programu sú zapojení študenti, zamestnávatelia a ďalšie zainteresované strany.

|  |  |
| --- | --- |
| *Samohodnotenie plnenia* | *Odkazy na dôkazy* |
| V súlade s Pravidlami pre vnútorný systémboli do procesu návrhu študijného programu zapojení ako členovia programovej rady dvaja študenti a dvaja predstavitelia praxe (zamestnávateľ), ktorí sa zúčastňovali zasadnutí programovej rady a aktívne sa zapájali do tvorby študijného programu.  Programová rada preskúmala požiadavky a potreby študentov a predstaviteľov praxe a rozhodla o ich implementácii v študijnom programe.  Zástupca študentov: Bc. Claudia Kronková, Bc. Katarína Czaková  Zástupca praxe/zamestnávateľov: Mgr. Miroslav Gavura, Ing. Marek Janíček  Programová rada konzultovala jednotlivé aspekty predkladaného študijného programu aj s ďalšími zainteresovanými stranami za tým účelom, aby obsah študijného programu bol v súlade s požiadavkami praxe. | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)*  *Stanoviská vybraných zainteresovaných strán sú prílohou Opisu študijného programu.* |

**SP 2.5**. Študijný program je priradený k študijnému odboru a je zdôvodnená miera jeho obsahovej zhody s príslušným študijným odborom. V prípade študijných programov v kombinácii dvoch študijných odborov alebo ak ide o interdisciplinárne štúdiá, je študijný program priradený k príslušným študijným odborom a je zdôvodnená miera jeho obsahovej zhody s príslušnými študijnými odbormi.

|  |  |
| --- | --- |
| *Samohodnotenie plnenia* | *Odkazy na dôkazy* |
| Študijný program je priradený k študijnému odboru Ekonómia a manažment.  Študijný program je so študijným odborom Ekonómia a manažment zhodný v nasledujúcich oblastiach nosných tém jadra znalostí: zákonitosti fungovania finančného trhu a jeho súčastí, interakcia s medzinárodným finančným prostredím, princípy fungovania jednotlivých subjektov prítomných na finančnom trhu, harmonizácia legislatívy subjektov na finančnom trhu, zber, spracovanie a kvantitatívne a kvalitatívne metódy hodnotenia stavu a vývoja finančného trhu a jeho súčastí, implementácia strategického, inštrumentálneho a operačného rámca subjektov finančného trhu, rozhodovanie sa jednotlivcov na finančnom trhu, nosné témy v oblasti manažmentu finančných inštitúcií, riadenie aktív a pasív, digitalizácie na finančných trhoch. Zhoda so študijným odborom Ekonómia a manažment sa prejavuje aj v schopnosti absolventov samostatne pracovať, riešiť konkrétne problémy a projekty, pracovať efektívne ako jednotlivec, člen alebo vedúci tímu, kriticky triediť a implementovať poznatky, prezentovať a obhajovať vlastné myšlienky a závery práce.  Študijný program Finančné trhy a investovanie a študijný odbor Ekonómia a manažment sú v úplnej obsahovej zhode. Študijný plán je zároveň svojim zameraním originálny a jedinečný v slovenských podmienkach. | *Profil absolventa, Študijný program, Vzdelávacie ciele, Merateľné výstupy* |

**SP 2.6**. V študijnom programe je jasne špecifikovaná a komunikovaná úroveň kvalifikácie, ktorú získavajú študenti jeho úspešným absolvovaním, pričom kvalifikácia zodpovedá príslušnej úrovni vzdelania podľa kvalifikačného rámca.

|  |  |
| --- | --- |
| *Samohodnotenie plnenia* | *Odkazy na dôkazy* |
| Úroveň kvalifikácie absolventa ŠP je plne v zhode s deskriptormi vzdelávania Slovenského kvalifikačného rámca SKKR 7: 2. stupeň. Absolventi disponujú špecializovanými vedomosťami z oblasti finančných trhov a sú schopní kriticky posudzovať otázky týkajúce sa fungovania inštitúcií na finančných trhoch a ich princípov. Disponujú zručnosťami na riešenie problémov investovania a riadenia finančných inštitúcií, prinášajú nové postupy a sú schopní integrovať vedomosti z rôznych oblastí. Sú schopní pracovať v meniacom sa prostredí v dôsledku technologického vývoja a prijímajú zodpovednosť za implementovanie navrhnutých riešení. | *Profil absolventa, Vzdelávacie ciele, Merateľné výstupy, Opis študijného programu* |

**SP 2.7.** V študijnom programe je jasne špecifikovaný profil absolventa, pričom v jeho rámci sú prostredníctvom deskriptorov vymedzené a komunikované výstupy vzdelávania, ktoré sú verifikovateľné a zodpovedajú poslaniu vysokej školy, príslušnému stupňu kvalifikačného rámca a oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie.

|  |  |
| --- | --- |
| *Samohodnotenie plnenia* | *Odkazy na dôkazy* |
| Na základe nižšie uvedeného profilu absolventa, cieľov a merateľných výstupov sme presvedčení, že študijný program zodpovedá poslaniu vysokej školy, príslušnému stupňu kvalifikačného rámca a oblasti poznania podľa príslušného študijného odboru Ekonómia a manažment. Študijný program reflektuje požiadavky praxe, ktoré vyplynuli zo spoločných stretnutí s potenciálnymi zamestnávateľmi absolventov.  **Profil absolventa:**  Absolvent inžinierskeho študijného programu finančné trhy a investovanie je odborníkom, ktorý má vedomosti a zručnosti vo vzťahu k fungovaniu finančných trhov a manažmentu finančných inštitúcií so zameraním na riadenie aktív a manažment rizík. Je kvalifikovaným odborníkom vybaveným teoretickými poznatkami a metodologickými vedomosťami, technickými a praktickými zručnosťami v oblasti investovania na finančných trhoch a medzinárodných financií. Je schopný samostatne, kreatívne a iniciatívne riešiť otázky finančných trhov, systematizovať, analyzovať, kvalifikovane rozhodovať a  formulovať odporúčania o metodických, praktických a koncepčných otázkach v rámci inštitúcií a procesov na jednotlivých finančných trhoch. Predmety študijného programu rozvíjajú okrem vedomostnej bázy aj kritické myslenie a mäkké zručnosti. Absolvent študijného programu sa vyznačuje inovatívnym a tvorivým myslením a je pripravený vytvárať a viesť pracovné tímy ako aj hodnotiť dosahovanie výkonnostných ukazovateľov riadených tímov. Má predpoklady realizovať strategické rozhodnutia a niesť zodpovednosť za výsledky svojej práce i práce riadeného tímu. Dokáže efektívne písomne i verbálne odborne komunikovať a prezentovať výsledky na profesionálnej úrovni a je uplatniteľný aj v medzinárodnom prostredí. Vo svojej práci vie uplatniť pokročilé vedomosti a IT zručnosti pre zber a vyhodnotenie relevantných dát s akcentom na vyvodenie originálnych a kreatívnych riešení manažérskych problémov. Vníma potrebu aplikovania morálnych a etických princípov vo svojej práci. Je uplatniteľný na rôznych úrovniach riadenia, správy a podnikania v medzinárodných inštitúciách, bankách, poisťovniach, správcovských spoločnostiach, brokerských firmách, centrálnych bankách, analytických útvaroch rôznych inštitúcií ako aj v ďalších podnikateľských subjektoch s medzinárodnými finančnými aktivitami. Spoločenským prínosom absolventa študijného programu je pridaná hodnota v oblasti zvyšovania úrovne finančnej gramotnosti. Absolvent študijného programu si je vedomý potreby kontinuálne sa vzdelávať a zároveň môže pokračovať v doktorandskom štúdiu v príbuznom študijnom programe.  **1. Cieľ** - **Odborné vedomosti z financií a finančných trhov**  **Merateľné vzdelávacie výstupy**  a) Absolvent má odborné vedomosti z ekonómie, medzinárodných financií a finančných trhov a to aj vo vzťahu k technologickému pokroku a vývoju globálneho hospodárstva.  b) Absolvent má odborné a metodologické vedomosti z oblasti fungovania jednotlivých súčastí finančného trhu, ich vzájomných väzieb a ich spoločenského významu. Vie analyzovať a kriticky hodnotiť väzby medzi ekonomickými procesmi a finančným trhom.  **2. Cieľ - Odborné vedomosti z manažmentu finančných inštitúcií**  **Merateľné vzdelávacie výstupy**  a) Absolvent má odborné vedomosti z hľadiska organizácie a riadenia finančných inštitúcií, manažmentu rizík finančných inštitúcií, finančných tokov a je schopný tieto poznatky aplikovať pri manažérskych rozhodnutiach.  b) Absolvent je schopný identifikovať, analyticky vyhodnotiť a využiť finančné dáta pre efektívne manažérske rozhodnutia, navrhovať, realizovať a hodnotiť originálne riešenia príležitostí a výziev na finančnom trhu.    **3. Cieľ - Pokročilé analytické zručnosti a zručnosti z oblasti riadenia finančných aktív a investovania**  **Merateľné vzdelávacie výstupy**  a) Absolvent dokáže aplikovať odborné poznatky v kontexte riadenia finančných aktív pre zhodnotenie investičných alternatív s cieľom naplniť strategické ciele organizácie.  b) Absolvent je schopný identifikovať a analyzovať relevantné makro a mikro dáta o vývoji finančného trhu, správaní investorov a vyvodiť z ich analýzy odpovedajúce závery a odporúčania pre potreby efektívneho riadenia aktív.    **4. Cieľ - Mäkké zručnosti a kritické myslenie**  **Merateľné vzdelávacie výstupy**  a) Absolvent vie efektívne písomne i verbálne odborne komunikovať a prezentovať výsledky na vysokej úrovni, v písomnom prejave je schopný kriticky zhodnotiť stav poznania a formulovať odborný i vedecký text, ako aj správy pre manažment; v ústnom prejave je schopný samostatne, profesionálne a zrozumiteľne prezentovať výstupy vlastnej i tímovej práce.  b) Absolvent je schopný pracovať v tíme, vytvárať a viesť tím, navrhovať kreatívne riešenia, realizovať strategické rozhodnutia a niesť za ne zodpovednosť. | *Opis študijného programu Finančné trhy a investovanie* |

**SP 2.8.** Výstupy vzdelávania a kvalifikácia získaná absolvovaním študijného programu napĺňa sektorovo-špecifické odborné očakávania na výkon povolania. V študijnom programe sú indikované povolania, na výkon ktorých je potrebná získaná kvalifikácia. Tieto skutočnosti sú potvrdené vyjadreniami relevantných externých zainteresovaných strán alebo súhlasným stanoviskom právnickej osoby uvedenej v opise príslušného študijného odboru, ak si to opis vyžaduje, alebo súhlasným stanoviskom príslušného ministerstva na uskutočňovanie študijného programu, ak ide o štátnu vysokú školu, resp. o kvalifikáciu pre výkon regulovaných povolaní.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| Výstupy vzdelávania a kvalifikácia získaná absolvovaním študijného programu napĺňa sektorovo-špecifické odborné očakávania na výkon týchto povolaní:  1213003 Riadiaci pracovník (manažér) v oblasti investícií  1346001 Riadiaci pracovník (manažér) v bankovníctve  1346002 Riadiaci pracovník (manažér) v poisťovníctve  1346003 Riadiaci pracovník (manažér) v oblasti dôchodkového sporenia  1346006 Riadiaci pracovník (manažér) v oblasti finančného sprostredkovania  1346007 Riadiaci pracovník v oblasti kapitálového trhu  1346008 Riadiaci pracovník v oblasti správy a vymáhania pohľadávok  2413002 Špecialista pre investičnú činnosť v poisťovníctve  2413003 Špecialista pre dohľad vo finančnom sektore  2413004 Špecialista pre riadenie finančných rizík (okrem poistných rizík)  2413005 Špecialista pre dodržanie súladu s predpismi v oblasti finančníctva  2413006 Špecialista pre vývoj produktov vo finančníctve  2413010 Špecialista pre zaistenie  2413011 Špecialista pre upisovanie, hodnotenie poistných rizík  2413013 Špecialista pre riadenie rizík v poisťovníctve  2413017 Bankový analytik pre treasury a riadenie bilancie  2413018 Finančný analytik pre úverové portfólio  2413019 Špecialista menovej politiky  2413023 Špecialista pre medzinárodné vzťahy v bankovníctve  2413026 Špecialista obchodník na finančných trhoch  3311003 Odborný pracovník pre investičnú činnosť v poisťovníctve  3321003 Odborný pracovník pre upisovania poistných rizík  3321004 Odborný pracovník pre riadenie rizík v poisťovníctve  3321008 Odborný pracovník pre zaistenie | *Opis študijného programu v bode 2 a*  *príloha – Písomné stanovisko zainteresovaných strán* |

**SP 2.9.** Odborný obsah, štruktúra a sekvencia profilových študijných predmetov a ďalších vzdelávacích činností študijného programu a podmienky na úspešné ukončenie štúdia umožňujú dosahovanie výstupov vzdelávania uvedených v profile absolventa a zaručujú prístup k aktuálnym vedomostiam, zručnostiam a kompetentnostiam vrátane *prenositeľných spôsobilostí*, ktoré ovplyvňujú osobný rozvoj študentov a môžu byť využité v ich budúcom kariérnom uplatnení a v živote ako aktívnych občanov v demokratických spoločnostiach. V prípade profesijne orientovaných bakalárskych študijných programov je obsah študijného programu zostavený tak, aby umožňoval dosiahnuť zamestnávateľmi očakávané výstupy vzdelávania s akcentom na rozvoj praktických profesijných zručností v príslušnom odvetví hospodárstva alebo spoločenskej praxe.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| Výstupy vzdelávania sú dosahované prostredníctvom predmetov zaradených do študijného programu. Predmety obsahovo a logicky na sebe nadväzujú a postupne rozširujú vedomosti, zručnosti a kompetencie študentov. Hlavnú rolu zohrávajú profilové predmety (Kapitálové trhy, Manažment rizika finančných inštitúcií, Kolektívne investovanie, Medzinárodné financie, Ekonomická analýza), ktoré sú ďalej rozvíjané povinnými a povinne voliteľnými predmetmi. Predmety sú obsahovo porovnateľné s predmetmi študijných programov obdobného zamerania na popredných zahraničných univerzitách. Vyučujúci jednotlivých predmetov priebežne prenášajú výsledky svojho vlastného výskumu do obsahu vzdelávania. Každoročne dochádza k aktualizácii informačných listov v nadväznosti na neustále zmeny v hospodárskej praxi. Obsah predmetov býva každoročne upravovaný aj na základe spätnej väzby od študentov, ktorá vychádza z priebežného dotazníkového prieskumu. Obsah predmetov umožňuje dosiahnuť zamestnávateľmi očakávané výstupy vzdelávania, čo potvrdili aj diskusie so zástupcami praxe. Predmety sú obsahovo zostavené tak, že v adekvátnej miere umožňujú študentom osobnostný rozvoj a rozvoj ich občianskej kompetentnosti, s akcentom na kritické myslenie, environmentálnu udržateľnosť a na etiku pri výkone povolania. | *Študijný program, Informačné listy jednotlivých predmetov študijného programu, Písomné stanovisko zainteresovaných strán, Charakteristika predkladaného výstupu tvorivej činnosti zodpovedných osôb* |

**SP 2.10.** Študijný program má stanovenú štandardnú dĺžku štúdia, určenú pracovnú záťaž pre jednotlivé študijné predmety vyjadrenú v ECTS kreditoch a počet hodín kontaktnej výučby s výnimkou, ak to nevyžaduje povaha vzdelávacej činnosti. Štandardná dĺžka štúdia, pracovná záťaž a počet hodín kontaktnej výučby umožňujú dosiahnutie výstupov vzdelávania a zodpovedajú forme študijného programu.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| Študijný program v 2. stupni štúdia má štandardnú dĺžku štúdia v dennej forme dva akademické roky a v externej forme tri akademické roky (v súlade s čl. 2 Študijného poriadku EU v Bratislave).  Študijný program má určené pracovné zaťaženie študenta pre jednotlivé predmety vyjadrené v ECTS kreditoch (v súlade s čl. 7 Študijného poriadku EU v Bratislave), počet hodín kontaktnej výučby a tiež pracovnú záťaž pre študenta vyjadrenú v hodinách. Pre pracovnú záťaž študenta v hodinách platí, že jeden kredit zodpovedá 26 hod. práce študenta. Vyššie uvedené údaje sú obsiahnuté v informačných listoch jednotlivých predmetov.  Študijný plán bol zostavený tak, aby pracovná záťaž študenta a počet hodín kontaktnej výučby umožňovali dosiahnutie výstupov vzdelávania študijného programu. | [Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)  *Informačné listy predmetov sú prílohou žiadosti o akreditáciu študijného programu* |

**SP 2.11.** V prípade profesijne orientovaných bakalárskych študijných programov je súčasťou ich obsahu povinná odborná prax študentov v zmluvne spolupracujúcej organizácii v celkovom rozsahu aspoň jeden semester, ktorej účelom je rozvoj praktických profesijných zručností. Odborná prax umožňuje študentovi vykonávať činnosti, prostredníctvom ktorých si osvojí pracovné postupy typické pre príslušnú úroveň kvalifikácie a príslušný študijný odbor, má možnosť podieľať sa na odborných procesoch, projektoch a prostredníctvom konkrétnych úloh nadobúdať vedomosti, zručnosti a kompetentnosti relevantné pre výkon príslušných profesií. Odborná prax môže byť uskutočnená ako súvislá alebo rozdelená na viacero kratších časových období v nadväznosti na potreby príslušného študijného programu a podmienky spolupracujúcej organizácie, v ktorej sa odborná prax uskutočňuje.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| X |  |

**SP 2.12.** Študijný program má jednoznačne určenú úroveň a povahu tvorivých činností, vyžadovanú na úspešné ukončenie štúdia, najmä vo väzbe na záverečnú prácu.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| Študent získava v študijnom programe odborné vedomosti, ktoré sú základom jeho poznatkov a zručností a umožňujú mu realizovanie jeho vlastného výskumu v problematike finančných trhov, investovania, medzinárodných financií, menovej politiky, poisťovníctva a komerčného bankovníctva. V predmetoch zameraných na metodologické postupy získava študent technické a analytické zručnosti umožňujúce realizovať vlastný výskum najskôr v podobe zadaní prípadových štúdií na jednotlivých predmetoch, v prácach študentskej vedeckej odbornej činnosti (ŠVOČ) a najmä v záverečných prácach. Prostredníctvom získaných schopností a zručností je študent schopný samostatne interpretovať a prezentovať výsledky vlastnej výskumnej činnosti. | *Zoznam tém záverečných prác aj s anotáciou je prílohou žiadosti o akreditáciu študijného programu* |

1. **Samohodnotenie štandardu 3 – Schvaľovanie študijného programu**

**SP 3.1.** Študijný program je schválený v súlade s formalizovanými procesmi vnútorného systému a je zaručené nezávislé, nezaujaté, objektívne, odborne fundované, transparentné a spravodlivé posúdenie návrhu a schválenie študijného programu, do ktorého sú zapojení študenti, zamestnávatelia a ďalšie zainteresované strany. Je zaručené, že osoby posudzujúce a schvaľujúce študijný program sú iné ako osoby, ktoré pripravujú návrh študijného programu.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| V súlade s Pravidlami pre vnútorný systémdekanka NHF EU v Bratislave predkladá na návrh programovej rady žiadosť o akreditáciu študijného programu Rade pre vnútorné hodnotenie kvality na EU v Bratislave (ďalej len „Rada kvality“).Rada kvality je rozhodovacím orgánom v rámci vnútornej akreditácie, prerokúva a rozhoduje o žiadosti o vnútornú akreditáciu študijného programu.  Do posudzovania a schvaľovania študijného programu sú okrem akademických zamestnancov zapojení aj študenti a zamestnávatelia.  Nezávislosť a nezaujatosť posudzovania a schvaľovania:  Pravidlá vnútorného systému ustanovujú, že návrh študijného programu prerokúvajú odborníci z danej oblasti, ktorí predkladajú k nemu hodnotiace správy a odporúčania. Členom tejto pracovnej skupiny nesmie byť osoba (člen Rady kvality alebo konzultant), ktorá je zainteresovaná na príprave návrhu alebo na realizácii študijného programu, ktorého sa návrh týka. A zároveň členovia Rady kvality, u ktorých vznikol konflikt záujmov, sú vylúčení aj z hlasovania o návrhu študijného programu.  Týmto spôsobom je zaručené, že osoby posudzujúce a schvaľujúce študijný program sú iné ako osoby, ktoré pripravujú návrh študijného programu.  Objektívnosť posudzovania a schvaľovania:  Pravidlá vnútorného systému vymedzujú všeobecné a špecifické požiadavky na tvorbu a uskutočňovanie študijného programu. Obsah a podmienky uskutočňovania študijných programov musia byť v súlade so zákonom o VŠ, zákonom č. 269/2018 Z.z. o zabezpečovaní kvality vysokoškolského vzdelávania, vyhláškou MŠ SR č. 614/2002 Z.z. o kreditovom systéme štúdia, vnútornými predpismi EU v Bratislave a štandardmi pre študijný program SAAVŠ.  V procese schvaľovania návrhu sú umožnené opravné opatrenia (lehota na doplnenie a odstránenie nedostatkov návrhu) ako aj možnosť podania žiadosti o preskúmanie rozhodnutia Rady kvality.  Odborne fundované posudzovanie a schvaľovanie:  Kompetentnosť posudzovateľov je zaručená spôsobom výberu členov Rady kvality. Členmi Rady kvality sú: 14 akademickí zamestnanci EU v Bratislave, navrhnutí dekanmi fakúlt, 3 zástupcovia študentov schválení Akademickým senátom EU v Bratislave a 4 zástupcovia zamestnávateľov alebo absolventov EU v Bratislave navrhnutí dekanmi fakúlt.  Akademickí zamestnanci zastupujúci danú fakultu svojou odbornosťou a vedecko-publikačnými výstupmi spĺňajú kritériá najvyššej kvality, preukazujú medzinárodne akceptovanú výskumnú činnosť v príslušnom odbore a sú morálnou a etickou autoritou.  Členom Rady kvality zastupujúceho študentov môže byť iba študent, ktorý počas štúdia preukazuje vynikajúce študijné výsledky alebo reprezentuje EU v Bratislave na medzinárodnej úrovni.  Transparentnosť posudzovania a schvaľovania:  Na rokovanie Rady kvality ako aj na rokovanie pracovnej skupiny môže byť prizvaný zástupca fakulty, o ktorej žiadosti Rada kvality / pracovná skupina rokuje, alebo aj iné zainteresované osoby.  Prijaté uznesenia a rozhodnutia Rady kvality sa zverejňujú. | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)* |

1. **Samohodnotenie štandardu 4 – Učenie sa, vyučovanie a hodnotenie orientované na študenta**

**SP 4.1.** Pravidlá, formy a metódy vyučovania, učenia sa a hodnotenia študijných výsledkov v študijnom programe umožňujú dosahovanie výstupov vzdelávania pri rešpektovaní rozmanitosti študentov a ich potrieb.

|  |  |
| --- | --- |
| *Samohodnotenie plnenia* | *Odkazy na dôkazy* |
| Vzdelávanie orientované na študenta je dynamické v pravidlách, metódach a formách vyučovania. Na tomto kontinuálnom procese participujú tak učitelia ako aj študenti. V študijnom programe je využitý osobnostne orientovaný prístup vyučovania, ktorý vytvára podmienky pre jeho odborný rozvoj pri akceptovaní jeho individuálnych charakterových čŕt, napríklad v predmetoch špeciálny seminár (Rotman), špeciálny seminár (Bankademy), FOREX a iné. Výstupy vzdelávania sú v študijnom programe dosahované kombináciou stratégií výučby. Prevažuje výučba riešením problémov, skupinové učenie sa a výučba s využitím prípadových štúdií pri adekvátnom využívaní metodických postupov. Metodicky ide o skupinový výklad podporený prezentáciami s využitím rôznych aplikácií, riadenú diskusiu k problematickým otázkam, brainstorming, tímovú prácu pri spracovaní rôznych zadaní, brainwriting, hranie rolí pri simulovaných situáciách z praxe (rolestorming), realizáciu experimentov, výmenu kritických postojov k prezentovanej problematike (questionstorming). Napríklad na predmete špeciálny seminár (Rotman) študenti programujú vlastný algoritmus obchodovania pri sledovaní rizík na špecifickom podkladovom aktíve a hrajú rôzne roly vrátane obchodníka, rafinéra, producenta, analytika. Študijný program umožňuje študentom rozvíjať ich silné stránky napr. študenti preferujúci prácu s ľuďmi alebo v kolektíve majú možnosť orientovať sa viac so zameraním na manažment inštitúcií finančných trhov a na druhej strane viac individualisticky zameraní študenti majú v študijnom programe možnosť rozvoja v oblasti investovania na finančných trhoch. | *Informačné listy predmetov študijného programu,* *Študijný program* |

**SP 4.2.** Je umožnená flexibilita trajektórií učenia sa a dosahovania výstupov vzdelávania. Študijný program umožňuje zodpovedajúce vzdelávanie sa mimo vysokej školy v domácich a zahraničných inštitúciách, najmä prostredníctvom podpory mobilít. Výsledky tohto vzdelávania sú uznávané vysokou školou.

|  |  |
| --- | --- |
| *Samohodnotenie plnenia* | *Odkazy na dôkazy* |
| Flexibilita trajektórií učenia sa a dosahovania výstupov vzdelávania sú zabezpečené na viacerých úrovniach. Študenti majú možnosť voľby z ponuky povinne voliteľných a výberových predmetov ako aj možnosť absolvovať časť štúdia v zahraničí. V prvom roku štúdia považujeme za dôležité, aby študenti získali pevné základy z nosných predmetov. Možnosť voľby je preto zaradená až v druhom roku štúdia, kedy študenti už nadobudli kľúčové odborné vedomosti, zručnosti a kompetencie z problematiky finančných trhov a investovania. Študenti majú možnosť zvoliť si jeden z dvoch blokov zahŕňajúcich špecializované predmety, a to konkrétne blok Manažment inštitúcií finančných trhov alebo blok Investovanie na finančných trhoch. Ponuka povinne voliteľných predmetov je koncipovaná tematicky tak, aby študent získal špecializované vedomosti, zručnosti a kompetencie pre prax v konkrétnej oblasti. Rozsiahlou ponukou dodatočných výberových predmetov umožňujeme študentom individuálny odborný rozvoj zo širokého spektra oblastí. Ďalšou trajektóriou učenia sa je možnosť absolvovania zahraničnej mobility. Štruktúra predmetov v študijnom programe je kompatibilná s predmetmi na obdobných programoch renomovaných univerzít v zahraničí (napr. Université Paris-Dauphine, University of Pavia, Università di Bologna a iné). Absolvovaním štúdia v zahraničí sa umocňuje flexibilita trajektórií ponúkaná v podmienkach študijného programu.  Študenti majú možnosť zúčastniť sa rôznorodých krátkodobých, ale aj dlhodobých zahraničných študijných programov. EU v Bratislave má dlhodobú spoluprácu s takmer 300 partnerskými univerzitami po celom svete. Medzi najpopulárnejšie formy mobilitných programov patria programy:   * Erasmus+ štúdium v krajinách EÚ * Erasmus+ stáž * Erasmus+ štúdium v krajinách mimo EÚ * Central Europe Connect (CEC) * CEEPUS * Národný štipendijný program   Univerzita a fakulta organizuje pre študentov informačné semináre, webináre a rôzne spoločenské podujatia na prezentáciu jednotlivých krajín, či univerzít, v rámci ktorých študenti majú príležitosť získať potrebné informácie ako aj praktické skúsenosti od účastníkov zahraničných študijných pobytov.  Okrem toho fakulta ponúka možnosť absolvovať časť štúdia aj na niektorej z partnerských univerzít v rámci dvojitých a spoločných diplomov.  Pri uznávaní štúdia sa postupuje v zmysle čl. 10 Študijného poriadku EU v Bratislave a Zásad uznávania štúdia študentov NHF EU v Bratislave v zahraničí. | [*https://nhf.euba.sk/medzinarodne-vztahy/idem-na-erasmus-studijny-pobyt*](https://nhf.euba.sk/medzinarodne-vztahy/idem-na-erasmus-studijny-pobyt)  [*https://euba.sk/medzinarodne-vztahy*](https://euba.sk/medzinarodne-vztahy)  [*https://euba.sk/medzinarodne-vztahy/odchadzajuci-studenti/mobilitne-programy*](https://euba.sk/medzinarodne-vztahy/odchadzajuci-studenti/mobilitne-programy)  [*https://nhf.euba.sk/studium/dvojite-a-spolocne-diplomy*](https://nhf.euba.sk/studium/dvojite-a-spolocne-diplomy)  [*https://nhf.euba.sk/www\_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf*](https://nhf.euba.sk/www_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf)  [*https://nhf.euba.sk/www\_write/files/medzinarodne-vztahy/Kriteria\_erasmus.pdf*](https://nhf.euba.sk/www_write/files/medzinarodne-vztahy/Kriteria_erasmus.pdf)  [Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)  *Študijný program* |

**SP 4.3.** Používané formy a metódy vyučovania, učenia sa a hodnotenia študijných výsledkov stimulujú študentov prijímať aktívnu rolu v procese učenia sa a rozvoji akademickej kariéry. Študenti sú zapájaní do *tvorivých činnost*í vysokej školy primerane vo vzťahu k výstupom vzdelávania a úrovni kvalifikačného rámca študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Aktívna rola študentov sa v jednotlivých predmetoch prejavuje ich plným zapojením do výučby, nakoľko sú prostredníctvom aktivizujúcich foriem vzdelávania (brainstorming, rolestorming, brainwriting, questionstorming, classroom experiment) aktívnymi spolutvorcami procesu učenia sa.  Študenti simulujú obchodovanie s rôznymi podkladovými aktívami aj na demoverziách obchodných platforiem, napr. Dukascopy Europe. Špeciálny seminár (Bankademy) je realizovaný polovicu semestra priamo v prostredí Tatra banky a.s. za prítomnosti odborných zamestnancov banky. Študenti v rámci predmetu špeciálny seminár (Rotman) sú pripravovaní na účasť v európskom a svetovom kole obchodovania s rôznymi podkladovými aktívami v prostredí Rotman Interactive Trader, čiže sa využíva aj zdieľaný prístup organizátorov súťaže v Kanade a v Taliansku. Počas štúdia majú študenti možnosť zapojiť sa do Študentskej vedeckej odbornej činnosti (ŠVOČ) s vlastným výskumom. Spravidla ide o študentov, ktorí majú predpoklady pokračovať na doktorandskom štúdiu. | [*ŠVOČ*](https://nhf.euba.sk/veda-a-vyskum/svoc)  [*Štatút ŠVOČ*](https://nhf.euba.sk/www_write/files/veda-a-vyskum/%C5%A0tat%C3%BAt_%C5%A0VO%C4%8C_2020.pdf) |

**SP 4.4.** V rámci študijného programu je posilňovaný zmysel pre autonómiu, samostatnosť a sebahodnotenie a zároveň je študentom poskytované primerané vedenie a podpora učiteľov založená na vzájomnom rešpekte a úcte.

|  |  |
| --- | --- |
| *Samohodnotenie plnenia* | *Odkazy na dôkazy* |
| V každom predmete je na týždennej báze uskutočňovaná aktívna forma výučby, či už vo forme cvičení, seminárov alebo konzultácií, kde je vytvorený dostatočný priestor na prácu v malých skupinách, v počte do 20 študentov v skupine. Vzniká tak priestor na všetky formy vyššie spomenutých aktivizujúcich foriem, s cieľom budovania integrovanej osobnosti. Autonómia a samostatnosť sú dôležité pre úspešný výkon povolania, rovnako aj pre tvorivú činnosť a aktívnu úlohu jednotlivca v občianskej spoločnosti. Učitelia poskytujú študentom primerané vedenie pri práci v skupine, pri hraní rolí, pri samotnom obchodovaní na obchodných platformách, rovnako ako pri dizajne experimentov ako aj pri spracovaní ich záverečnej práce. Učitelia pristupujú k študentom z pozície rovnocenného partnera., čo je možné vďaka obojstrannému poznaniu a dodržiavaniu ich práv a povinností.  Okrem prednášajúcich a cvičiacich sú v študijnom programe prítomní aj tútori, ktorých prvoradou úlohou je pomoc pri zápise na štúdium a pri voľbe povinne voliteľných a výberových predmetov. Študenti sa môžu na tútorov obrátiť s otázkami kedykoľvek v priebehu ich štúdia. Osobitú úlohu zohrávajú vedúci záverečných prác, ktorí poskytujú študentom odborné a metodické vedenie počas diplomového seminára a konzultácií k záverečnej práci. | *Etický kódex študenta EU v Bratislave* |

**SP 4.5.** Študijný program je uskutočňovaný spôsobom, ktorý posilňuje vnútornú motiváciu študentov neustále sa zdokonaľovať, vedie k dodržiavaniu princípov akademickej etiky alebo profesijnej etiky, ak ide o profesijne orientovaný bakalársky študijný program.

|  |  |
| --- | --- |
| *Samohodnotenie plnenia* | *Odkazy na dôkazy* |
| Spôsob uskutočňovania študijného programu akcentuje prvky podpory vnútornej motivácie študentov neustále sa zdokonaľovať. Medzi ne patria poukázanie na užitočnosť vedomostí, zručností a kompetencií pre úspešné uplatnenie sa na trhu práce, umocňované o prítomnosť odborníkov z praxe v pedagogickom procese a nimi verifikovanou potrebou získania vzdelania/odbornosti v danej oblasti. V študijnom programe je kladený dôraz na pozitívnu motiváciu prostredníctvom ocenení a pochvál a iniciáciu k dohľadaniu ďalších poznatkov. Aj výskum potvrdzuje, že uvedené prvky sú primárne pre posilňovanie vnútornej motivácie študentov neustále sa zdokonaľovať (Eitam et al. 2014, Dinther et al. 2011, Kahu & Nelson, 2018).  Dôkazom úspechu z hľadiska podpory vnútornej motivácie študentov a snahy o zlepšovanie sú aj úspechy pedagógov študijného programu so študentmi na medzinárodných súťažiach (Rotman) a študentskej vedeckej odbornej činnosti (ŠVOČ).  Nevyhnutným predpokladom úspešných študentov i absolventov je dodržiavane morálnych a etických princípov v štúdiu i práci. Na nevyhnutnosť profesijnej etiky je osobitne poukazované v predmetoch medzinárodné finančné centrá, manažment a marketing finančných inštitúcií, kolektívne investovanie a iných.  Hľadisko akademickej etiky je so študentmi diskutované v rámci predmetu výskumný seminár z finančných trhov. Dôraz na potrebu jej dodržiavania je zakotvený v každom predmete. Ako predstavitelia akademickej obce vnímame túto problematiku veľmi citlivo a študentov vedieme k čestnému a etickému správaniu sa. | [*https://www.trend.sk/trend-archiv/praca-burze-stres-zhon-ale-aj-programovanie-algoritmov*](https://www.trend.sk/trend-archiv/praca-burze-stres-zhon-ale-aj-programovanie-algoritmov)  [*Etický kódex*](https://euba.sk/univerzita/eticky-kodex)  [*Disciplinárny poriadok*](https://euba.sk/www_write/files/SK/docs/vnutorne-predpisy/2016/2016_disciplinarny_poriadok.pdf) |

**SP 4.6.** Študijný program má stanovené a vopred zverejnené pravidlá, kritériá a metódy hodnotenia študijných výsledkov v študijnom programe. Výsledky hodnotenia musia byť zaznamenané, dokumentované a archivované.

|  |  |
| --- | --- |
| *Samohodnotenie plnenia* | *Odkazy na dôkazy* |
| Študijný program je súbor predmetov a pravidiel zostavený tak, že úspešné absolvovanie predmetov pri zachovaní stanovených pravidiel umožňuje získať vysokoškolské vzdelanie.  Predmety študijného programu sú obsiahnuté v študijnom pláne vrátane priradených vzdelávacích činností (prednáška, cvičenie, seminár a pod.). Študijný plán určuje aj časovú a obsahovú postupnosť predmetov a formy hodnotenia študijných výsledkov.  Každý predmet je ukončený adekvátnou formou podľa charakteru predmetu. Konkrétne kritériá a formy hodnotenia študijných výsledkov sú zverejnené v informačných listoch jednotlivých predmetov a vychádzajú z ustanovení čl. 8 Študijného poriadku EU v Bratislave.  Povinnou súčasťou štúdia je aj záverečná práca. Jednotný postup pre spracovanie, kontrolu originality, registrovanie, uchovávanie a sprístupňovanie záverečných prác upravuje samostatná interná smernica EU v Bratislave.  Podmienkou úspešného absolvovania študijného programu je aj vykonanie štátnej skúšky a obhajoby záverečnej práce pred komisiou pre štátne skúšky. Ďalšie informácie ohľadom štátnej skúšky sú ustanovené v čl. 14 Študijného poriadku EU v Bratislave.  Výsledky hodnotenia študijných výsledkov na úrovni jednotlivých predmetov ako aj na úrovni študijného programu ako celku sú zaznamenané elektronicky v akademickom informačnom systéme.  Písomné práce z priebežnej kontroly štúdia a skúšky sú uchovávané v súlade s internou smernicou č. 4/2020 – Registratúrny poriadok a registratúrny plán EU v Bratislave: záverečné práce – lehota uloženia 10 rokov, písomné práce študentov počas štúdia – lehota uloženia 2 roky. | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)  *Študijný plán a informačné listy predmetov sú prílohou žiadosti o akreditáciu študijného programu.* |

**SP 4.7.** Metódy a kritériá hodnotenia sú vopred známe a prístupné študentom; sú zahrnuté v jednotlivých častiach/predmetoch/moduloch programu a sú vhodné na spravodlivé, konzistentné, transparentné overenie získaných vedomostí, zručností a spôsobilostí.

|  |  |
| --- | --- |
| *Samohodnotenie plnenia* | *Odkazy na dôkazy* |
| Metódy a kritéria hodnotenia sú súčasťou informačných listov jednotlivých predmetov, osobitne podmienky absolvovania predmetu s podrobným rozpisom hodnotiaceho rámca jednotlivých súčastí hodnotenia, pracovná záťaž v hodinách, výsledky vzdelávania ako aj témy prednášok, cvičení či seminárov. Vyučujúci oboznamujú študentov s podmienkami a kritériami hodnotenia na prvej hodine predmetu. Takto nastavený rámec je v plnom rozsahu transparentný, konzistentný, je vylúčená akákoľvek forma diskriminácie alebo zvýhodnenia jednotlivých študentov. Všetky písomné alebo elektronické výstupy z hodnotiacich foriem sú archivované, študenti majú právo nahliadnuť do svojich testov. Všetky metódy ako aj kritériá hodnotenia sú nastavené tak, aby boli výstupy merateľné. | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)  *Informačné listy predmetov sú prílohou žiadosti o akreditáciu študijného programu* |

**SP 4.8.** Hodnotenie poskytuje študentom spoľahlivú spätnú väzbu na zistenie miery plnenia výstupov vzdelávania, ktorá je v prípade potreby spätá s poradenstvom v oblasti napredovania v štúdiu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Študenti získavajú spätnú väzbu na pravidelnej báze počas celého štúdia a to tak počas aktívnej formy výučby na cvičeniach, ako aj pri ostatných študijných povinnostiach (napr. spracovanie záverečnej práce, priebežné zadania). Cieľom spätnej väzby je zvyšovanie úspešnosti študentov, podpora talentov prostredníctvom individuálneho prístupu a ďalšej motivácie ako aj zlepšenie zručností študentov. Vyučujúci a zamestnanci fakulty (študijné oddelenie) sú k dispozícii pre študentov na individuálne konzultácie počas konzultačných hodín, ako aj nad rámec týchto hodín.  Študent má právo po absolvovaní kontrolných testov alebo záverečných písomiek nahliadnuť do hodnotenia svojich výstupov, výsledky hodnotenia komunikuje pedagóg so študentom. Záverečné bakalárske a diplomové práce sú pravidelne vyhodnocované a najlepšie z nich získavajú aj ocenenie dekanky NHF a Nadácie Národohospodár pri NHF EU v Bratislave. | *Informačné listy* |

**SP 4.9.** Ak to okolnosti umožňujú, hodnotenie študentov študijného programu vykonáva viacero učiteľov.

|  |  |
| --- | --- |
| *Samohodnotenie plnenia* | *Odkazy na dôkazy* |
| V rámci hodnotiaceho procesu sú výsledky štúdia jednotlivých predmetov posudzované viacerými vyučujúcimi zabezpečujúcimi kombinovane (prednášajúci a cvičiaci) jednotlivé formy výučby. Významnú váhu z hľadiska hodnotenia študenta a úspešného ukončenia štúdia má záverečná práca a štátna skúška. Pri týchto formách hodnotenia je zapojená širšia skupina hodnotiteľov. Záverečnú prácu hodnotí vedúci práce, oponent (zväčša zástupca praxe). V rámci štátnych záverečných skúšok a obhajobe záverečnej práce sú študenti hodnotení viacčlennou komisiou (vrátane zástupcov praxe). Týmto je zabezpečená objektivita pri hodnotení. | *Informačné listy* |

**SP 4.10.** Študenti majú možnosť využiť prostriedky nápravy voči výsledkom svojho hodnotenia, pričom je zaručené spravodlivé zaobchádzanie so žiadateľmi o nápravu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Študent má možnosť využiť prostriedky nápravy voči výsledkom hodnotenia v súlade so Študijným poriadkom EU v Bratislave (čl. 8).  Ak študent nevykoná skúšku úspešne v riadnom termíne, má právo na jeden opravný termín, ktorý stanovuje skúšajúci.  Ak u študenta vznikne pochybnosť o objektívnom hodnotení písomnej formy preverenia jeho vedomostí, má študent právo požiadať príslušného učiteľa o nahliadnutie do písomnej časti skúšky, najneskôr však do 5 pracovných dní od zverejnenia výsledku v AIS. Učiteľ je povinný poskytnúť študentovi danú písomnú časť skúšky na nahliadnutie, zdôvodniť objektívnosť svojho hodnotenia, potvrdiť svoje pôvodné rozhodnutie, prípadne zrealizovať opravu.  Dekan fakulty môže vo výnimočných a odôvodnených prípadoch zmeniť skúšajúceho pre daný predmet, pre určitú skupinu študentov alebo pre jednotlivých študentov.  Vyššie uvedené prostriedky nápravy sa zaručujú všetkým študentom študijného programu. Podnety a žiadosti študentov o nápravu voči výsledkom hodnotenia rieši vyučujúci v spolupráci s garantom predmetu, ktorý je uvedený v informačnom liste predmetu. Ďalšou inštanciou je vedúci katedry a následne prodekan pre vzdelávanie. | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |

1. **Samohodnotenie štandardu 5 – Prijímacie konanie, priebeh štúdia, uznávanie vzdelania**

**SP 5.1.** Študijný program sa uskutočňuje podľa vopred definovaných a verejne ľahko prístupných pravidiel štúdia vo všetkých fázach študijného cyklu, ktorými sú prijímacie konanie, priebeh a hodnotenie štúdia, uznávanie vzdelania, ukončenie štúdia, udeľovanie titulu a vydávanie diplomu a ďalších dokladov o získanom vzdelaní. Zohľadňujú sa osobitosti vyplývajúce zo špecifických potrieb študentov.

|  |  |
| --- | --- |
| *Samohodnotenie plnenia* | *Odkazy na dôkazy* |
| Študijný program sa uskutočňuje v súlade so Študijným poriadkom EU v Bratislave, ktorý vymedzuje pravidlá štúdia vo všetkých fázach študijného cyklu. Študijný poriadok je zverejnený na webovom sídle EU v Bratislave.  EU v Bratislave venuje osobitú pozornosť študentom so špecifickými potrebami, s dôrazom na rešpektovanie ľudskej dôstojnosti a individuality človeka. Podporuje formovanie a rozširovanie inkluzívneho akademického prostredia.  Študentom so špecifickými potrebami ponúka primerané úpravy a podporné služby počas celého štúdia na EU v Bratislave. Informácie pre uchádzačov o štúdium ako aj študentov so špecifickými potrebami sú zverejnené na webovom sídle EU v Bratislave. | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)  [*Študijný poriadok v AJ*](https://nhf.euba.sk/www_write/files/ACADEMIC_REGULATIONS_OF_THE_UNIVERSITY_OF_ECONOMICS_IN_BRATISLAVA.pdf)  [*https://euba.sk/student/studenti-so-specifickymi-potrebami*](https://euba.sk/student/studenti-so-specifickymi-potrebami) |

**SP 5.2.** V študijnom programe sú jasne špecifikované požiadavky na uchádzačov a spôsob ich výberu, ktoré zodpovedajú úrovni kvalifikačného rámca. Prijímacie konanie je spoľahlivé, spravodlivé a transparentné. Kritériá a požiadavky na uchádzačov sú vopred zverejnené a ľahko prístupné. Podmienky prijímacieho konania sú inkluzívne a zaručujú rovnaké príležitosti každému uchádzačovi, ktorý preukáže potrebné predpoklady na absolvovanie štúdia. Výber uchádzačov je založený na zodpovedajúcich metódach posudzovania ich spôsobilosti na štúdium.

|  |  |
| --- | --- |
| *Samohodnotenie plnenia* | *Odkazy na dôkazy* |
| Požiadavky na uchádzačov a spôsob ich výberu sú vymedzené v Spoločných zásadách prijímacieho konania na EU v Bratislave a v Zásadách prijímacieho konania na NHF EU v Bratislave schválených akademickým senátom univerzity, resp. fakulty na príslušný akademický rok.  Požiadavky na uchádzačov v jednotlivých stupňoch štúdia zodpovedajú úrovni kvalifikačného rámca, zohľadňujú vedomosti, zručnosti a kompetencie, ktorými by mal uchádzač disponovať na dosiahnutej úrovni kvalifikačného rámca.  Okrem vyššie uvedených vnútorných predpisov univerzita aj fakulta zverejňujú na svojom webovom sídle podrobné informácie pre uchádzačov o štúdium. NHF EU v Bratislave každoročne organizuje informačné dni, v rámci ktorých sa záujemcovia môžu oboznámiť s ponukou študijných programov, ich zameraním a obsahom ako aj s ďalšími otázkami v súvislosti s prijímacím konaním alebo priebehom štúdia na NHF EU v Bratislave.  Transparentnosť a spoľahlivosť prijímacieho konania sú zabezpečené spôsobom prijímania prihlášok (elektronicky, AIS), uskutočňovania prijímacích skúšok a vyhodnocovania jej výsledkov.  Podmienky prijímacieho konania sú inkluzívne, univerzita zabezpečuje pre študentov so špecifickými potrebami primerané úpravy a podporné služby počas prijímacích skúšok bez znižovania požiadaviek na študijný výkon.  **Druhý stupeň štúdia:**  Uchádzači o štúdium si podávajú prihlášky elektronicky výhradne prostredníctvom Akademického informačného systému EU v Bratislave.  Základnou podmienkou prijatia na štúdium je ukončené prvostupňové štúdium. Kvalitatívny výber uchádzačov o štúdium v študijných programoch v slovenskom jazyku sa uskutoční na základe študijných výsledkov na bakalárskom stupni štúdia, pričom kritériom pre prijatie je vážený aritmetický priemer za celé obdobie bakalárskeho štúdia okrem posledného (letného) semestra denného štúdia.  Uchádzač o štúdium v anglickom jazyku musí úspešne vykonať prijímaciu skúšku zo všeobecných študijných predpokladov v anglickom jazyku formou testu. Súčasne sa komplexne posudzujú materiály, ktoré uchádzač predloží spolu s prihláškou na štúdium (napr. 2 odporúčania od odborníkov, ktorí dobre poznajú osobnostný a odborný profil uchádzača, alebo odborníkov z praxe) a motivačný list v anglickom jazyku. Prijímacia komisia na základe posúdenia doložených dokladov zostaví kvalitatívne poradie uchádzačov. | [*https://euba.sk/www\_write/files/SK/docs/vnutorne-predpisy/2020/spolocne\_zasady\_2021\_2022.pdf*](https://euba.sk/www_write/files/SK/docs/vnutorne-predpisy/2020/spolocne_zasady_2021_2022.pdf)  [*https://euba.sk/uchadzac/prijimacie-konanie/vseobecne-informacie-o-prijimacom-konani*](https://euba.sk/uchadzac/prijimacie-konanie/vseobecne-informacie-o-prijimacom-konani)  [*https://nhf.euba.sk/uchadzaci-o-studium/informacie-o-prijimacom-konani*](https://nhf.euba.sk/uchadzaci-o-studium/informacie-o-prijimacom-konani)  [*https://euba.sk/uchadzac/prijimacie-konanie/studenti-so-specifickymi-potrebami*](https://euba.sk/uchadzac/prijimacie-konanie/studenti-so-specifickymi-potrebami) |

**SP 5.3.** Pravidlá uskutočňovania študijného programu upravujú a umožňujú uznávanie štúdia a častí štúdia v súlade s Dohovorom o uznávaní kvalifikácií týkajúcich sa vysokoškolského vzdelávania v európskom regióne tak, aby sa podporovala domáca i zahraničná mobilita študentov.

|  |  |
| --- | --- |
| *Samohodnotenie plnenia* | *Odkazy na dôkazy* |
| Vzdelávacou mobilitou sa posilňujú znalosti, zručnosti, kompetencie a skúsenosti vrátane osobných a sociálnych kompetencií a kultúrneho povedomia, ktoré sú veľmi dôležité pre aktívnu účasť na živote spoločnosti a na trhu práce, ako aj pre podporu európskej identity.  Uznanie dokladov o vzdelaní na akademické účely rozvíja možnosti v oblasti vzdelávania a podporuje tradičné formy mobility.  Pravidlá uznávania štúdia alebo časti štúdia upravuje článok 10 Študijného poriadku EU v Bratislave. | [*https://euba.sk/verejnost/uznavanie-dokladov-o-vzdelani*](https://euba.sk/verejnost/uznavanie-dokladov-o-vzdelani)  [Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)  [*https://nhf.euba.sk/www\_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf*](https://nhf.euba.sk/www_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf) |

**SP 5.4.** V rámci uskutočňovania študijného programu je zaručené efektívne využívanie nástrojov na zabezpečenie *výskumnej integrity* a na prevenciu a riešenie plagiátorstva a ďalších *akademických podvodov*.

|  |  |
| --- | --- |
| *Samohodnotenie plnenia* | *Odkazy na dôkazy* |
| Cieľom NHF EU v Bratislave je podporovať informovanosť o postupoch správnej výskumnej praxe, sformulovať zásady výskumu, definovať kritériá primeraného správania vo výskume a reagovať na ohrozenie alebo porušenie integrity výskumu.  Zásady vykonávania výskumnej činnosti, ako aj zásady etického správania sa vysokoškolských učiteľov a výskumných pracovníkov EU v Bratislave pri jej realizácii sú definované v internej smernici č. 9/2014 Etický kódex vedeckovýskumnej činnosti vysokoškolského učiteľa a vedeckovýskumného pracovníka EU v Bratislave.  V zmysle Disciplinárneho poriadku pre študentov EU v Bratislave porušenie výskumnej integrity najmä v podobe plagiátorstva sa považuje za disciplinárny priestupok, za ktorý možno študentovi uložiť disciplinárne opatrenie.  V rámci študijného programu sú študenti oboznámení so zásadami výskumnej integrity hlavne týmito spôsobmi:   * zúčastňujú sa prednášky organizovanej Slovenskou ekonomickou knižnicou, ktorá je venovaná publikovaniu výsledkov výskumu vo všeobecnosti, * pri spracúvaní čiastkových zadaní na všetkých predmetoch študijného programu, * v rámci Seminárov k záverečnej práci sú študenti oboznámení s postupmi vedeckovýskumnej práce (etika citovania a pod.).   Štandardizácia správnej vedeckej praxe patrí medzi základné úlohy kvalitných študijných programov. V tomto študijnom programe vedieme študentov k uplatňovaniu akademickej etiky a výskumnej integrity nakoľko vo všetkých predmetoch realizujú tvorivú činnosť. Koncepčne je táto problematika uchopená v predmetoch výskumný seminár z finančných trhov, seminár k záverečnej práci, ekonomická analýza, finančná štatistika a ekonometria.  Na Ekonomickej univerzite v Bratislave bol ešte v roku 2014 prijatý Etický kódex pre učiteľov a výskumných pracovníkov, ktorý sa v roku 2018 rozšíril aj o ustanovenia týkajúce sa etiky u študentov. Nakoľko študenti pracujú vo viacerých predmetoch s vedeckou literatúrou, učebnicami a monografiami domácich i zahraničných autorov, vyučujúci kladú dôraz na dodržiavanie profesionálnych a morálnych štandardov, na transparentnosť a na vykonávanie výskumu kriticky a bez predsudkov. Učitelia preverujú využitie cudzích zdrojov v prácach študentov a adekvátne citovanie resp. prácu s cudzími zdrojmi. Záverečné práce študentov podliehajú kontrole v Centrálnom registri záverečných prác. V prípade prekrývania nad určené % je práca posúdená vedúcim katedry a vedúcim práce a až po ich kladnom stanovisku je možné prácu predložiť na Obhajobu pred komisiu na štátnej skúške.  Netolerujeme vedomé porušovanie  princípov vedeckej integrity, a to ani v podobe predkladania fabrikátov, falšovania, plagiátorstva či pochybných výskumných praktík. V prípade podozrenia, že došlo k takémuto konaniu u študentov, koná Disciplinárna komisia Národohospodárskej fakulty ktorá preveruje konanie študentov a vyvodzuje adekvátne dôsledky. V prípade podozrenia takéhoto konania u učiteľa koná Etická komisia EU v Bratislave preverujúca podozrenie na nečestné vedecké praktiky u učiteľov. | [*Interná smernica o záverečných prácach*](https://euba.sk/www_write/files/SK/docs/interne-smernice/2017/2017-8-is_zaverecne-prace.pdf)  [*Etický kódex*](https://euba.sk/univerzita/eticky-kodex)  [*Disciplinárny poriadok*](https://euba.sk/www_write/files/SK/docs/vnutorne-predpisy/2016/2016_disciplinarny_poriadok.pdf) |

**SP 5.5.** Študenti študijného programu majú k dispozícii efektívne mechanizmy preskúmavania podnetov, ktorými sa domáhajú ochrany svojich práv alebo právom chránených záujmov, o ktorých sa domnievajú, že boli porušené, alebo poukazujú na konkrétne nedostatky v činnosti alebo v nečinnosti vysokej školy. Preskúmavanie podnetov je transparentné a uskutočňuje sa za účasti zástupcov študentov. Podávateľom podnetov je poskytovaná spätná väzba o výsledkoch preskúmania podnetov a o prijatých opatreniach.

|  |  |
| --- | --- |
| *Samohodnotenie plnenia* | *Odkazy na dôkazy* |
| Mechanizmy preskúmavania podnetov:   * Súčasťou monitorovania a hodnotenia kvality na EU v Bratislave je aj prieskum názorov študentov. Cieľom tohto prieskumu je zistiť názory relevantných cieľových skupín na rôzne aspekty činnosti EU v Bratislave a získať informácie, ktoré budú viesť k jej skvalitneniu a k prijatiu účinných opatrení. Realizáciu ankety zabezpečuje Centrum na zabezpečenie a podporu kvality EU v Bratislave v úzkej spolupráci s jednotlivými fakultami a študentskými parlamentmi. Systém zabezpečuje adresnú dostupnosť výsledkov hodnotenia – učiteľom za tie predmety, ktoré vyučujú, vedúcim katedier za príslušnú katedru, dekanom za príslušnú fakultu, prorektorom za príslušný subsystém a rektorovi za celú univerzitu. Výsledky anonymného prieskumu sú každoročne publikované v Sumárnej správe o výsledkoch monitorovania a hodnotenia kvality. Vedenie fakulty s výsledkami študentských hodnotení intenzívne pracuje v spolupráci s katedrami zabezpečujúcimi dané študijné programy a predmety. Študenti dostávajú spätnú väzbu o prijatých opatreniach na odstránenie prípadných zistených nedostatkov. * Vedenie fakulty pravidelne (aspoň raz za semester) organizuje stretnutie s predstaviteľmi študentského parlamentu NHF EU v Bratislave za účelom prediskutovania podnetov študentov. * Študenti majú možnosť sa so žiadosťou o preskúmanie podnetov obrátiť priamo na vedenie fakulty. O výsledku vybavenia podnetu sú informovaní.   Okrem toho môžu postupovať aj v súlade s internou smernicou č. 12/2010 o vybavovaní sťažností. | [*Monitorovanie a hodnotenie kvality*](https://euba.sk/www_write/files/SK/docs/interne-smernice/2011/interna_smernica_2.pdf)  [*Interná smernica o vybavovaní sťažností*](https://euba.sk/www_write/files/SK/docs/interne-smernice/2010/interna-smernica-12.pdf) |

**SP 5.6.** Úspešné ukončenie študijného programu potvrdzuje vysoká škola udelením akademického titulu, vydaním vysokoškolského diplomu, ako aj vydávaním ďalšej dokumentácie (dodatok k diplomu) vysvetľujúcej získanú kvalifikáciu vrátane dosiahnutých výsledkov vzdelávania, kontext, úroveň a obsah úspešne zavŕšeného štúdia. Táto dokumentácia je v súlade s príslušnými predpismi.

|  |  |
| --- | --- |
| *Samohodnotenie plnenia* | *Odkazy na dôkazy* |
| Na riadne ukončenie štúdia musí študent úspešne:   * absolvovať všetky predmety stanovené študijným plánom a získať predpísaný počet kreditov, * obhájiť záverečnú prácu a * vykonať štátnu skúšku predpísanú študijným programom.   Ďalšie podrobnosti týkajúce sa štátnej skúšky ustanovuje čl. 14 Študijného poriadku EU v Bratislave.  EU v Bratislave udeľuje akademické tituly v súlade so zákonom o vysokých školách a s čl. 3 Študijného poriadku EU v Bratislave.  EU v Bratislave vydáva v súlade s § 68 zákona o vysokých školách tieto doklady o absolvovaní štúdia:   * vysokoškolský diplom, * vysvedčenie o štátnej skúške a * dodatok k diplomu.   Vysokoškolský diplom sa odovzdáva spravidla pri akademickom obrade. | [Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |

1. **Samohodnotenie štandardu 6 – Učitelia študijného programu**

**SP 6.1.** Vysoká škola zaručuje pre študijný program učiteľov, ktorých kvalifikácia, rozvrhnutie pracovnej záťaže, úroveň výsledkov tvorivých činností, praktické skúsenosti, pedagogické zručnosti a prenositeľné spôsobilosti umožňujú dosahovať výstupy vzdelávania, ktorých jazykové zručnosti zodpovedajú jazykom uskutočňovania študijného programu a ktorých počet a pracovná kapacita zodpovedajú počtu študentov a personálnej náročnosti vzdelávacích činností.

|  |  |
| --- | --- |
| *Samohodnotenie plnenia* | *Odkazy na dôkazy* |
| Učitelia študijného programu pôsobia na NHF EU v Bratislave vo funkcii profesor a docent a v pracovnom zaradení odborný asistent.  Pri tvorbe študijného programu boli aplikované najmä tieto kritériá personálneho zabezpečenia študijného programu:   * profilové predmety zabezpečujú učitelia vo funkcii profesora alebo docenta, ktorí pôsobia na EU v Bratislave na ustanovený týždenný pracovný čas, * je zabezpečená udržateľnosť (hlavne profilových predmetov) študijného programu z hľadiska vekovej štruktúry učiteľov, * učitelia profilových predmetov majú výsledky tvorivej činnosti v odbore ekonómia a manažment na úrovni vyžadovanej štandardmi pre študijný program pre daný stupeň štúdia a vyššej.   Výsledky publikačnej, vedeckovýskumnej a pedagogickej činnosti učiteľov NHF EU v Bratislave sú vyhodnocované v dvojročných intervaloch v súlade s internou smernicou č. 1/2016 Konkretizácia pracovných povinností.  Kritériá vymedzené v tejto internej smernici sa uplatňujú aj pri výbere uchádzačov, keďže funkciu docenta/profesora môže obsadiť ten uchádzač, ktorý preukáže plnenie v oblasti publikačnej a vedeckovýskumnej činnosti v súlade s touto internou smernicou.  Minimálny rozsah priamej vyučovacej činnosti za akademický rok pre jednotlivé kategórie učiteľov je stanovený v internej smernici č. 5/2012 Metodika sledovania a evidovania priamej vyučovacej činnosti učiteľov EU v Bratislave.  Výsledky pedagogickej a tvorivej činnosti učiteľov ako aj ich ďalšie skúsenosti a zručnosti sú uvedené vo formulári Vedecko/umelecko-pedagogická charakteristika osoby (ďalej len „VUPCH“). | [*https://euba.sk/www\_write/files/SK/docs/interne-smernice/2016/1-konkretizacia\_prac\_povinnosti.pdf*](https://euba.sk/www_write/files/SK/docs/interne-smernice/2016/1-konkretizacia_prac_povinnosti.pdf)  [*https://euba.sk/www\_write/files/SK/docs/interne-smernice/ 2012/5-2012-metodika-sledovania-vyucovacej-cinnosti-ucitelov.pdf*](https://euba.sk/www_write/files/SK/docs/interne-smernice/%202012/5-2012-metodika-sledovania-vyucovacej-cinnosti-ucitelov.pdf)  *https://euba.sk/www\_write/files/SK/docs/vnutorne-predpisy/2021/2021\_vseobecne\_podmienky\_na\_obsadzovanie\_funkcii.pdf*  *Zoznam učiteľov a predmety, ktoré zabezpečujú ako aj ich VUPCH sú prílohou žiadosti o akreditáciu študijného programu.* |

**SP 6.2.** Odborná kvalifikácia učiteľov zabezpečujúcich študijný program je minimálne o stupeň vyššia než kvalifikácia dosahovaná jeho ukončením. Od tejto požiadavky je možné upustiť v odôvodnených prípadoch, akými sú najmä lektori cudzích jazykov, učitelia zabezpečujúci prax, odborníci z praxe a doktorandi.

|  |  |
| --- | --- |
| *Samohodnotenie plnenia* | *Odkazy na dôkazy* |
| Všetci učitelia zaradení do študijného programu spĺňajú požiadavku odbornej kvalifikácie, ktorá je minimálne o stupeň vyššia než kvalifikácia dosahovaná ukončením študijného programu. Výnimku z tejto požiadavky majú iba interní doktorandi a odborníci z praxe, ktorí zabezpečujú vybrané prednášky alebo semináre.  Profilové predmety študijného programu sú zabezpečované učiteľmi vo funkcii profesora alebo docenta. | *Zoznam učiteľov a VUPCH sú prílohou žiadosti o akreditáciu študijného programu.* |

**SP 6.3.** Profilové študijné predmety sú štandardne zabezpečované vysokoškolskými učiteľmi vo funkcii profesora alebo vo funkcii docenta, ktorí pôsobia na vysokej škole v príslušnom študijnom odbore alebo *súvisiacom odbore* na ustanovený týždenný pracovný čas. V študijných programoch s orientáciou na profesijné vzdelávanie sú profilové študijné predmety zabezpečované aj vysokoškolskými učiteľmi, ktorí sú skúsenými odborníkmi z príslušného odvetvia hospodárstva alebo spoločenskej praxe a ktorí pôsobia na vysokej škole na ustanovený týždenný pracovný čas alebo kratší pracovný čas. Je zaručená udržateľnosť personálneho zabezpečenia profilových predmetov študijného programu z hľadiska vekovej štruktúry učiteľov.

|  |  |
| --- | --- |
| *Samohodnotenie plnenia* | *Odkazy na dôkazy* |
| Všetky profilové predmety študijného programu sú garantované učiteľmi vo funkcii profesora alebo vo funkcii docenta, ktorí pôsobia na NHF EU v Bratislavena ustanovený týždenný pracovný čas.  Popri garantovi zabezpečujú predmet aj ďalší učitelia. Učitelia v pracovnom zaradení odborný asistent vedú cvičenia a semináre.  Informácie o garantovi a ďalších vyučujúcich predmetu sú obsiahnuté v informačnom liste predmetu. | *Informačné listy sú prílohou žiadosti o akreditáciu študijného programu.* |

**SP 6.4.** Vysoká škola má určenú osobu, ktorá má príslušné kompetencie a nesie hlavnú zodpovednosť za uskutočňovanie, rozvoj a zabezpečenie kvality študijného programu alebo inak vymedzenej ucelenej časti študijného programu podľa čl. 6, ods. 7 až 11 štandardov pre študijný program a zabezpečuje profilový predmet. Táto osoba pôsobí vo funkcii profesora v príslušnom študijnom odbore na ustanovený týždenný pracovný čas; ak ide o bakalársky študijný program, pôsobí vo funkcii profesora alebo vo funkcii docenta v príslušnom študijnom odbore na ustanovený týždenný pracovný čas. Táto osoba zároveň nenesie hlavnú zodpovednosť za uskutočňovanie, rozvoj a zabezpečenie kvality študijného programu na inej vysokej škole v Slovenskej republike. Jedna a tá istá osoba môže niesť hlavnú zodpovednosť za uskutočňovanie, rozvoj a zabezpečenie kvality najviac troch študijných programov. Do tohto počtu sa nezapočítavajú prípady súbehov podľa čl. 7 ods. 3, písm. b) až h) štandardov pre študijný program.

|  |  |
| --- | --- |
| *Samohodnotenie plnenia* | *Odkazy na dôkazy* |
| Osobou, ktoránesie hlavnú zodpovednosť za uskutočňovanie, rozvoj a zabezpečenie kvality študijného programu je prof. Ing. Erika Pastoráková, PhD.  Prof. Pastoráková pôsobí vo funkcii profesora na NHF EU v Bratislave na ustanovený týždenný pracovný čas a zároveň nenesie hlavnú zodpovednosť za študijný program na inej vysokej škole. Okrem toho vykonáva funkciu dekanky NHF EU v Bratislave a vedúcej katedry poisťovníctva NHF EU v Bratislave.  Zameranie pedagogickej a vedeckovýskumnej činnosti prof. Pastorákovej je v súlade so zameraním študijného programu ako aj profilových predmetov, ktoré zabezpečuje. Vzhľadom na doterajšiu pedagogickú prax, výsledky tvorivej činnosti a ďalšie prenositeľné spôsobilosti má prof. Pastoráková dobré predpoklady na to, aby svojou činnosťou rozvíjal študijný program s cieľom dosahovania profilu absolventa vymedzeného v opise študijného programu. | *VUPCH sú prílohou žiadosti o akreditáciu študijného programu.* |

**SP 6.5.** Osoby, ktoré vedú *záverečné práce*, vykonávajú aktívnu tvorivú činnosť alebo praktickú činnosť na úrovni zodpovedajúcej stupňu študijného programu v problematike odborného a tematického zamerania vedených prác. Školiteľmi dizertačných prác sú osoby vo funkcii profesora alebo vo funkcii docenta alebo inej obdobnej funkcii vo výskumnej inštitúcii zmluvne spolupracujúcej pri zabezpečovaní študijného programu tretieho stupňa s vysokou školou.

|  |  |
| --- | --- |
| *Samohodnotenie plnenia* | *Odkazy na dôkazy* |
| Osoby, ktoré na NHF EU v Bratislave vedú záverečné práce, majú aspoň o jeden stupeň vyššie vysokoškolské vzdelanie, resp. kvalifikáciu ako je vedená záverečná práca. Sú zapojené do projektovej činnosti a preukazujú výsledky tvorivej činnosti v oblasti, na ktorú sa téma záverečnej práce viaže, na úrovni príslušnej danému stupňu štúdia.  Vedúci záverečných prác vypisujú témy záverečných prác v súlade so zameraním študijného programu, orientované na riešenie konkrétnych problémov.  Pri vypisovaní tém záverečných prác sa kladie dôraz na rovnomerné a kapacitne únosné pracovné zaťaženie jednotlivých učiteľov. Jeden učiteľ môže v jednom akademickom roku viesť najviac 10 záverečných prác na 1. a 2. stupni štúdia a najviac 5 na 3. stupni štúdia. | *Zoznam a VUPCH osôb, ktoré vedú záverečné práce sú prílohou žiadosti o akreditáciu študijného programu.* |

**SP 6.6.** Učitelia študijného programu rozvíjajú svoje odborné, jazykové, pedagogické, digitálne zručnosti a prenositeľné spôsobilosti.

|  |  |
| --- | --- |
| *Samohodnotenie plnenia* | *Odkazy na dôkazy* |
| Učitelia študijného programu majú možnosť sa zúčastniť rôznych školení, seminárov, webinárov a iných podujatí, organizovaných univerzitou/fakultou a/alebo externými inštitúciami.  Rozvíjanie zručností v oblasti vedeckého výskumu je zabezpečované aj prostredníctvom stáži pozvaných zahraničných vedeckých pracovníkov z partnerských univerzít, ktorých cieľom je najmä zlepšenie kvality vedeckých výstupov učiteľov. Na týchto seminároch prezentujúci priamo zdieľajú osobné skúsenosti vo vedeckej činnosti a poskytujú praktické rady pre publikovanie výstupov tvorivej činnosti v prestížnych medzinárodne akceptovaných časopisoch.  V rámci spolupráce s praxou majú učitelia možnosť absolvovať komerčné školenia bez poplatku a zvyšovať tak svoju kvalifikáciu po odbornej stránke. Aktuálne poznatky následne sprostredkúvajú prostredníctvom prednášok aj študentom. Najčastejšie ide o školenie organizované Slovenkou komorou daňových poradcov, členmi asociácie poisťovní a školenia organizované súkromnými spoločnosťami ako sú Deloitte, KPMG a BDO.  Slovenská ekonomická knižnica organizuje semináre k práci s databázami. Nadácia Národohospodár je tiež aktívna v zabezpečovaní kurzov pre učiteľov. Katedra pedagogiky NHF EU v Bratislave ponúka učiteľom absolvovať doplňujúce pedagogické štúdium. | [*https://nhf.euba.sk/kurzy*](https://nhf.euba.sk/kurzy)  [*https://sek.euba.sk/217-aj-z-domu-mame-pristup-k-najnovsim-poznatkom-zostandoma*](https://sek.euba.sk/217-aj-z-domu-mame-pristup-k-najnovsim-poznatkom-zostandoma)  [*https://nhf.euba.sk/veda-a-vyskum/ekonomicke-vyskumne-seminare*](https://nhf.euba.sk/veda-a-vyskum/ekonomicke-vyskumne-seminare) |

**SP 6.7.** V prípade učiteľských kombinačných študijných programov zaručuje vysoká škola aktivizovanie učiteľov podľa čl. 6 odsekov 1 až 6 štandardov pre študijný program osobitne pre každú *aprobáciu* v súlade s príslušnosťou vyučovacieho predmetu k študijnému odboru a osobitne pre učiteľský *základ*.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

**SP 6.8.** V prípade prekladateľských a tlmočníckych kombinačných študijných programov zaručuje vysoká škola aktivizovanie učiteľov podľa čl. 6 odsekov 1 až 6 štandardov pre študijný program osobitne pre každú *aprobáciu* v súlade s príslušnosťou k jazyku a osobitne pre translatologický *základ*.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

**SP 6.9.** V prípade študijných programov v kombinácii dvoch študijných odborov alebo študijných programov prvého stupňa uskutočňovaných ako interdisciplinárne štúdiá zaručuje vysoká škola aktivizovanie učiteľov podľa čl. 6 odsekov 1 až 6 štandardov pre študijný program pre každý študijný odbor, v ktorom jeho absolventi získajú vysokoškolské vzdelanie.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

**SP 6.10.** V prípade spoločných študijných programov zaručuje vysoká škola aktivizovanie učiteľov podľa čl. 6 odsekov 1 až 6 štandardov pre študijný program pre príslušnú časť spoločného študijného programu, ktorú zabezpečuje v jeho rámci.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

**SP 6. 11.** V prípade, ak vysoká škola uskutočňuje študijné programy v príslušnom študijnom odbore na viacerých súčastiach alebo vo viacerých sídlach, zaručuje aktivizovanie učiteľov podľa čl. 6 odsekov 1 až 6 štandardov pre študijný program osobitne pre každú súčasť a osobitne každé sídlo, v ktorom uskutočňuje študijný program ako celok.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

1. **Samohodnotenie štandardu 7 – Tvorivá činnosť vysokej školy**

**SP 7.1.** Učitelia zabezpečujúci profilové predmety študijného programu preukazujú výsledky tvorivej činnosti v príslušnom študijnom odbore/študijných odboroch, v ktorom/ktorých sa študijný program uskutočňuje na požadovanej úrovni v závislosti od jeho stupňa:

**a)** aspoň na *významnej medzinárodnej úrovni*, ak ide o študijný program tretieho stupňa;

**b)** aspoň na *medzinárodne uznávanej úrovni*, ak ide o študijný program druhého stupňa alebo študijný program spájajúci prvý a druhý stupeň;

**c)** aspoň na národne *uznávanej úrovni*, ak ide o študijný program prvého stupňa.

|  |  |
| --- | --- |
| *Samohodnotenie plnenia* | *Odkazy na dôkazy* |
| Učitelia zabezpečujúci profilové predmety študijného programu preukazujú výsledky tvorivej činnosti na úrovni požadovanej štandardmi pre študijný program pre daný stupeň štúdia, resp. vyššej úrovni. Tvorivá činnosť osôb zodpovedných za rozvoj a uskutočňovanie študijného programu bola posúdená podľa nižšie uvedených kritérií.  NHF EU v Bratislave hodnotí výstupy tvorivej činnosti učiteľov študijného programu podľa zaradenia vedeckých článkov do jednotlivých kvartilov Q1, Q2, Q3, Q4 v databáze The Journal Citation Reports (JCR). Za špičkovú medzinárodnú úroveň (A+) považujeme výstupy, ktorým bol v JCR priradený kvartil Q1 a Q2, za významnú medzinárodnú úroveň (A) považujeme výstupy ktorým bol v JCR priradený kvartil Q3, za medzinárodne uznávanú úroveň (A-) priradený kvartil Q4 a za národne uznávanú úroveň (B) považujeme vedecké články v kategórii ADC, ADD, ADM, ADN pri ktorých nie je uvedený kvartil v databázach JCR. V posúdení tvorivej činnosti bolo na NHF EU v Bratislave hlavným kritériom výsledné skóre úrovne tvorivej činnosti podľa JCR kvartilov.  Hodnotiaci profil 25 výstupov zodpovedá nastaveným úrovniam kvality, pričom každý jeden výstup prispieva rovnakým dielom k celkovému profilu kvality pre oblasť posudzovania tvorivej činnosti študijných programov na NHF EU v Bratislave. Výsledné skóre úrovne tvorivej činnosti je počítané pre každý študijný program osobitne na základe Metodiky na vyhodnocovanie štandardov, SAAVŠ, čl. 25. V zmysle metodiky sú určené hraničné hodnoty pre zaradenie do kategórií úrovne tvorivej činnosti nasledovne:  Špičková medzinárodná kvalita A+ 4,20  Významná medzinárodná kvalita A  3,20  Medzinárodne uznávaná kvalita A- 2,50  Národne uznávaná kvalita B 1,50  Nedostatočná kvalita C menej ako 1,50  Kontrolné kritérium posudzovania úrovne tvorivej činnosti vychádza z vyššie uvádzaných metodických postupov, podľa zaradenia vedeckých článkov do jednotlivých kvartilov Q1, Q2, Q3, Q3 v databáze SJR.  Výsledné skóre úrovne tvorivej činnosti podľa JCR kvartilov pre študijný program Finančné trhy a investovanie II. stupeň štúdia je: **2,5256 – medzinárodne uznávaná kvalita**  Výsledné skóre úrovne tvorivej činnosti podľa SJR kvartilov pre študijný program Finančné trhy a investovanie II. stupeň štúdia je: **3,5232 – významná medzinárodná kvalita** | *VUPCH učiteľov sú prílohou žiadosti o akreditáciu študijného programu.*  *Zoznam predkladaných výstupov, zaradenie výstupov, postup výpočtu, Výsledné skóre sú prílohou žiadosti o akreditáciu študijného programu.* |

* 1. **SP 7.2.** Tvorivú činnosť vysoká škola preukazuje prostredníctvom najvýznamnejších výstupov tvorivej činnosti učiteľov zabezpečujúcich profilové predmety študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
|  |  |

**SP 7.3.** V prípade, ak vysoká škola uskutočňuje viaceré študijné programy v príslušnom študijnom odbore, preukazuje úroveň výsledkov tvorivej činnosti podľa čl. 7 odsekov 1 a 2 štandardov pre študijný program osobitne pre každý študijný program, okrem súbehu s prípadmi podľa čl. 7 odseku 3.

|  |  |
| --- | --- |
| *Samohodnotenie plnenia* | *Odkazy na dôkazy* |
| Po posúdení kapacity personálneho zabezpečenia fakulta rozhodla podať žiadosť o akreditáciu štyroch študijných programov v študijnom odbore ekonómia a manažment.  Pre každý z nich boli určené osoby zodpovedné za daný študijný program, osobitne pre každý študijný program, s prihliadnutím na zameranie ich pedagogickej a tvorivej činnosti.  V troch zo štyroch študijných programov bol využitý súbeh obsahovo nadväzujúcich študijných programov vyššieho stupňa. |  |

**SP 7.4.** Ak vysoká škola uskutočňuje viaceré študijné programy v príslušnom študijnom odbore vo viacerých sídlach, zaručuje preukázanie výsledkov tvorivej činnosti pre každé sídlo osobitne.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

**SP 7.5.** Na uskutočňovanie študijného programu tretieho stupňa preukazuje vysoká škola dlhodobú kontinuálnu výskumnú alebo umeleckú činnosť v problematike študijného programu. Pracovisko musí preukázať *dlhodobú a kontinuálnu úspešnosť* v získavaní finančnej podpory pre príslušný výskum alebo umeleckú činnosť a existenciu pokračujúcich alebo nových výskumných/umeleckých projektov z domácich a medzinárodných grantových schém a iných súťažných zdrojov.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

**SP 7.6.** Splnenie požiadavky uvedenej v čl. 7 odseku 5 štandardov pre študijný program môže vysoká škola nahradiť tým, že sa podrobuje periodickému hodnoteniu výskumnej, vývojovej, umeleckej a ďalšej tvorivej činnosti v jednotlivých oblastiach výskumu raz za šesť rokova na základe výsledkov najnovšieho hodnotenia jej bolo udelené oprávnenie používať označenie „výskumná univerzita“.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

1. **Samohodnotenie štandardu 8 – Zdroje na zabezpečenie študijného programu a podporu študentov**

**SP 8.1.** Sú zabezpečené dostatočné priestorové, materiálne, technické a informačné zdroje študijného programu, ktoré sú zárukou na dosahovanie stanovených cieľov a výstupov vzdelávania. Ide najmä o posluchárne, učebne, študovne, laboratóriá a laboratórne prístroje a iné potrebné vybavenie, technické prostriedky a vybavenie, ateliéry, dielne, projektové a umelecké štúdiá, tlmočnícke kabíny, kliniky, kňazské semináre, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plavárne, športoviská, knižnice, prístup k študijnej literatúre, informačným databázam a ďalším informačným zdrojom, informačné technológie a externé služby a ich zodpovedajúce financovanie.

|  |  |
| --- | --- |
| *Samohodnotenie plnenia* | *Odkazy na dôkazy* |
| NHF EU v Bratislave disponuje dostatočnými priestorovými, technickými a informačnými prostriedkami na zabezpečenie študijného programu.  **Priestorové a technické zabezpečenie**:  Priestory v Bratislave sú sústredené v dvoch budovách, v budove 1 sídli Národohospodárska fakulta a Obchodná fakulta. V budove 2 sídli Fakulta hospodárskej informatiky, Fakulta podnikového manažmentu, Fakulta medzinárodných vzťahov a Fakulta aplikovaných jazykov.  Ekonomická univerzita v Bratislave disponuje v bratislavských priestoroch celkovo 35 posluchárňami– z toho 13 je určených na prednášky s kapacitou 120 až 320 poslucháčov, ostatné sú s kapacitou pre 80 až 100 uchádzačov. V obidvoch budovách sa nachádza aj cca 80 seminárnych miestností s kapacitou od 20 až 80 poslucháčov, ktoré sú podľa požiadaviek vyučujúcich a kapacitného rozdelenia študijných skupín určené pre výučbu jednotlivých predmetov, či už vo forme seminárov alebo cvičení. Samostatne je vyčlenených 10 učební, ktoré sú určené na výučbu cudzích jazykov.  Na realizáciu vzdelávacieho procesu NHF EU v Bratislave sú k dispozícii tieto prednáškové miestnosti:   |  |  | | --- | --- | | 2 posluchárne | kapacita 319 miest (B107, B108) | | 4 posluchárne | kapacita 120 miest (D111, D112, D113, D114) | | 3 posluchárne | kapacita 84 miest (D115, D116, D117) | | 1 poslucháreň | kapacita 50 miest (D110) | | 32 posluchární | kapacita 25 miest (B101, B102, B103, B104, B105, B106, B201, B202, B203, B204, B205, B206, B207, B208, B209, B210, B211, B212, D101, D102, D103, D104, D105, D106, D107, D108, D109, D202, D203, D204, D205, D206) | | 1 poslucháreň | kapacita 20 miest (5B01) | | 1 poslucháreň | kapacita 15 miest (dekanát NHF) |   Vybavenie prednáškových miestností umožňuje využívať modernú didaktickú techniku, ako dataprojektory, pripojenie na internet a pod. V spoločenskej miestnosti je zabudované videokonferenčné zariadenie.  Okrem toho sa vzdelávací proces na fakulte uskutočňuje aj v 4 počítačových učebniach. V každej z nich je 16 ks študentských a jeden učiteľský počítač s tlačiarňou a dataprojektorom.   |  |  | | --- | --- | | 1 počítačová učebňa | Kapacita 24 miest (2B01) pre individuálnu prácu študentov | | 1 počítačová učebňa | Kapacita 24 miest (3B01) pre individuálnu prácu študentov | | 1 počítačová učebňa | Kapacita 20 miest (4B01) pre individuálnu prácu študentov | | 1 počítačová učebňa | Kapacita 24 miest (5B01) pre individuálnu prácu študentov | | 1 počítačová učebňa | špecializovaného pracoviska Slovenského centra cvičných firiem s kapacitou 15 miest (4C14) pre individuálnu prácu študentov. |   Učebne sú vybavené pevnými počítačmi, resp. prenosnými počítačmi. Minimálnym štandardom každého je MS Office 2019. V jednotlivých učebniach sú podľa požiadaviek jednotlivých fakúlt nainštalované licencie ako: Stata, SPSS, R, STATGRAPHIC Plus, SAS, EVIEWS. Tieto systémy sa využívajú v predmetoch zameraných na získavanie počítačovej a odbornej gramotnosti, na moderné spôsoby získavania a spracovania informácií.  Bratislava Behavioral and Experimental Economics Research Lab je špecializovaným výskumným pracoviskom NHF EU v Bratislave zameraným na experimentálny výskum v ekonómii. Ekonomické experimenty je možné využívať na testovanie ekonomických teórií, politík a aj na výučbu. Základnú infraštruktúrnu jednotku predstavujú laboratórna a kontrolná miestnosť, ktoré poskytujú podmienky pre realizáciu rôznych ekonomických experimentov. Laboratórium je vybavené 20 individuálnymi kójami s počítačom, serverom, dvoma projektormi a kontrolným priestorom pre experimentátora. Miestnosť je možné využiť aj na menšie focus groups a menšie experimenty.  Okrem už spomenutých miestností určených na výučbu majú študenti k dispozícii aj ďalšie priestory univerzity určené na tímovú prácu na zadaniach nad rámec výučby. Tieto sú rozmiestnené naprieč celou univerzitou a študenti majú možnosť výberu s ohľadom na ich potreby.  **Informačné a technické zabezpečenie študijného programu**  Na NHF EU v Bratislave sú v pedagogickom procese a výskumnej práci zavedené moderné prostriedky informačných a komunikačných technológií, ktoré vytvárajú vhodné podmienky na zvýšenie komunikácie a kooperácie v rámci medzinárodnej spolupráce a internacionalizácie vzdelávania.  Videokonferencie slúžia predovšetkým na sprostredkovanie styku so zahraničnými univerzitami. Pri aplikácii systému sa využíva pripojenie cez internet, v závislosti od lokality a možností druhej strany. Videokonferenčný systém a netmeetingy sa využívajú pri obhajobách doktorandských prác ako aj pri prenose medzinárodných konferencií. Zavedením systému sa vytvoril širší priestor pre:   * rozšírenie štúdia v cudzích jazykoch, resp. predmetov vyučovaných v cudzích jazykoch, * rozšírenie priestoru pre účasť zahraničných učiteľov vo výučbe a konzultáciách pre študentov, * umožnenie širšiemu okruhu učiteľov fakulty zaradiť sa do pedagogického procesu na zahraničných školách, * rozšírenie kontaktov so zahraničnými univerzitami v rámci doktorandského štúdia, * rozšírenie možností interkultúrnej komunikácie, * spoluprácu so zahraničnými partnermi a prezentáciu aplikovaného výskumu pracovníkov fakulty v zahraničí.   NHF EU v Bratislave využíva v pedagogickom procese v rámci jednotlivých kurzov rôzne softvérové produkty. Okrem  Hlavným cieľom zavádzania a využívania počítačovo podporovaných výučbových technológií je zmeniť spôsob encyklopedického získavania vedomostí na nové spôsoby výučby, ktoré podporujú logické myslenie, schopnosť odvodzovať, analyzovať alternatívy, rozhodovať sa, pracovať v tíme, samoštúdiom zvyšovať svoje znalosti. Potenciál informačných a komunikačných technológií je využitý aj pre racionalizáciu pedagogického procesu využívaním komunikácie prostredníctvom akademického informačného systému, elektronickej pošty, elektronických násteniek pre jednotlivé predmety, využívaním elektronických testov, tvorbou multimediálnych učebníc a pomôcok, práce na e-learningu a pod. Akademický informačný systém sa aktívne využíva od akademického roka 2009/2010. Prostredníctvom AIS zabezpečuje fakulta organizáciu štúdia, tvorbu termínov a zápisov na predmety, skúšky či iné akcie, hodnotenia študentov, tvorbu rozvrhov a samotnú komunikáciu medzi študentmi, učiteľmi a ostatnými pracovníkmi fakulty.  **Knižničné služby:**  **Slovenská ekonomická knižnica** (ďalej len „SEK“) je celouniverzitná akademická knižnica, ktorá plní aj funkcie špecializovanej vedeckej knižnice s celoslovenskou pôsobnosťou. V rámci Slovenskej republiky je ako jediná profilovaná na oblasť ekonómie a interdisciplinárne vedy.  Slovenská ekonomická knižnica poskytuje základné prezenčné a absenčné výpožičné služby vrátane medziknižničnej a medzinárodnej medziknižničnej výpožičnej služby a špeciálne knižnično-informačné služby, ktoré predstavujú jednak bibliograficko-informačné služby, v rámci ktorých sa poskytujú informácie o dokumentoch zo sekundárnych alebo terciárnych informačných zdrojov, najmä v elektronickej forme, ale i rešeršné služby, informačné, konzultačné a poradenské služby, prezentačné a referenčné služby v štyroch študovniach knižnice, Archíve publikačnej činnosti EU v Bratislave a v požičovni (kapacita 207 miest). Všetky bibliografické informácie sú spracovávané v automatizovanom knižnično-informačnom systéme Advanced Rapid Library a sú verejne sprístupnené prostredníctvom online katalógu a webovej stránky knižnice. Automatizovaný knižnično-informačný systém SEK (ďalej len „AKIS“) je jedným z prvkov informačno-komunikačnej infraštruktúry pre spoluprácu, kooperáciu a vzájomnú výmenu údajov s informačnými systémami v SR a zahraničí v oblasti budovania a sprístupňovania súborných katalógov, báz dát a pod. Knižničný fond sa sústavne dopĺňa a aktualizuje. | [*https://bee4rlab.euba.sk/*](https://bee4rlab.euba.sk/)  [*https://sek.euba.sk/*](https://sek.euba.sk/) |

**SP 8.2.** V prípade, ak sú vzdelávacie činnosti poskytované dištančnou alebo kombinovanou metódou, sú zabezpečené systémy na správu obsahu kurzov a na správu vzdelávania a študentom je zaručený prístup k obsahu kurzov a k ďalším študijným materiálom.

|  |  |
| --- | --- |
| *Samohodnotenie plnenia* | *Odkazy na dôkazy* |
| Vybrané vzdelávacie činnosti študijného programu sú zabezpečované kombinovanou metódou, t.j. popri prezenčnej metóde sa využíva aj dištančná (online) metóda využitím platforiem Moodle a MS Teams.  Prioritnou platformou pre online vyučovanie a zdieľanie materiálov je MS Teams. Stručné návody na prácu s touto platformou sú k dispozícii na webovom sídle univerzity.  E-learningová platforma Moodle slúži pre podporu vyučovania, odovzdávanie zadaní, hodnotenia, testovanie vedomostí. Prístup majú všetci učitelia a študenti. Prístupové údaje do Microsoft Office 365 spolu s kontom do siete eduroam dostanú študenti pri zápise na štúdium.  Systémovú podporu zabezpečuje Centrum informačných technológií (ďalej len „CIT“), ktoré je vyprofilované ako špecializované celouniverzitné pracovisko so zameraním na informačné technológie, výpočtovú techniku, multimediálnu techniku a programové vybavenie.  CIT spravuje celouniverzitné informačné systémy na riadenie pedagogického procesu a zabezpečuje zavádzanie a správu informačných systémov pre riadenie a správu EU v Bratislave. Vykonáva aj konzultačnú a poradenskú činnosť pre zamestnancov EU v Bratislave v oblasti požívania informačných systémov na pracoviskách.  **Študenti majú prístup k elektronickým zdrojom z akademickej siete ako aj z pohodlia domova prostredníctvom vzdialeného prístupu cez virtuálnu privátnu sieť (VPN)**. **Na webovom sídle SEK sú k dispozícii voľne dostupné elektronické zdroje v sekcii Open Acces a tiež licencované zdroje prístupné cez VPN.** | [*E-learning*](https://euba.sk/student/e-learning)  [*https://sek.euba.sk/217-aj-z-domu-mame-pristup-k-najnovsim-poznatkom-zostandoma*](https://sek.euba.sk/217-aj-z-domu-mame-pristup-k-najnovsim-poznatkom-zostandoma) |

**SP 8.3.** Je zabezpečený podporný odborný personál, ktorý kompetentnosťou a počtom zodpovedá potrebám študentov a učiteľov študijného programu vo väzbe na vzdelávacie ciele a výstupy.

|  |  |
| --- | --- |
| *Samohodnotenie plnenia* | *Odkazy na dôkazy* |
| Na univerzitnej a fakultnej úrovni je vytvorený široký okruh podporných služieb s adekvátnym počtom odborného personálu tak pre študentov ako aj pre učiteľov.  Pre študentov:   * v oblasti rôznych štádiách štúdia: študijné oddelenie s príslušným počtom študijných referentiek, prodekan a prorektor pre vzdelávanie, univerzitný a fakultný koordinátor pre študentov so špecifickými potrebami, študijný poradca študijného programu, referentka pre vedu a doktorandské štúdium, * v oblasti vedeckej činnosti: prodekan pre vedu a doktorandské štúdium (informácie ohľadom ŠVOČ a možností štúdia na 3. stupni) * v sociálnej oblasti: sociálna referentka, prodekan pre rozvoj a sociálne veci študentov (štipendiá, ubytovanie) * v oblasti zahraničných vzťahov: referentka zahraničných vzťahov, prodekan pre zahraničné vzťahy a styk s verejnosťou (zahraničné mobility, štúdium v študijných programoch s dvojitým/spoločným diplomom zabezpečovaných zahraničnými partnerskými univerzitami) * v oblasti technickej podpory: Centrum informačných technológií (vydávanie ISIC karty, zriadenie univerzitnej e-mailovej adresy, prihlasovacie údaje do AIS a pod.) * iné: rôzne študentské organizácie, Centrum protidrogových a poradenských služieb, SEK, školská jedáleň, Kariérne centrum a iné.   Pre učiteľov:   * v oblasti pedagogickej činnosti: prodekan pre vzdelávanie a študijné oddelenie (podporné služby pri zostavení ponuky výberových predmetov pre daný študijný program, pri príprave rozvrhu, pri uskutočňovaní štátnych skúšok a obhajob záverečných prác) * v oblasti projektovej činnosti: referentka administrácie projektov, tajomníčka fakulty (evidencia a správa projektov, administrácia procesu verejného obstarávania) * v oblasti vedy a kvalifikačného rastu: prodekan pre vedu a doktorandské štúdium, referentka pre vedu a doktorandské štúdium (administratíva spojená s evidenciou doktorandov a s habilitačnými a inauguračnými konaniami), SEK * v oblasti technickej podpory: Centrum informačných technológií (správa informačných systémov, inštalácia a správa IKT)   iné: Oddelenie pre personálne a sociálne otázky, Oddelenie vnútornej prevádzky a iné. | [*https://nhf.euba.sk/studium/studijne-oddelenie*](https://nhf.euba.sk/studium/studijne-oddelenie)  [*https://nhf.euba.sk/medzinarodne-vztahy/oddelenie-medzinarodnych-vztahov*](https://nhf.euba.sk/medzinarodne-vztahy/oddelenie-medzinarodnych-vztahov)  [*https://nhf.euba.sk/studium/doktorandske-studium/studijne-oddelenie*](https://nhf.euba.sk/studium/doktorandske-studium/studijne-oddelenie)  [*https://nhf.euba.sk/studium/stipendia/socialne-oddelenie*](https://nhf.euba.sk/studium/stipendia/socialne-oddelenie)  [*https://euba.sk/student/studentske-organizacie/studentsky-parlament-eu-v-bratislave*](https://euba.sk/student/studentske-organizacie/studentsky-parlament-eu-v-bratislave)  [*https://euba.sk/student/studenti-so-specifickymi-potrebami*](https://euba.sk/student/studenti-so-specifickymi-potrebami)  [*https://euba.sk/student/informacie-pre-studentov/centrum-protidrogovych-a-poradenskych-sluzieb*](https://euba.sk/student/informacie-pre-studentov/centrum-protidrogovych-a-poradenskych-sluzieb)  [*https://euba.sk/univerzita/organizacna-struktura-a-pracoviska/utvary-riadene-prorektorom-pre-rozvoj/centrum-informacnych-technologii*](https://euba.sk/univerzita/organizacna-struktura-a-pracoviska/utvary-riadene-prorektorom-pre-rozvoj/centrum-informacnych-technologii) |

**SP 8.4.** Sú udržiavané záväzné partnerstvá, ktoré umožňujú účasť relevantných zainteresovaných strán na zabezpečovaní kvality, realizácii a rozvoji študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Učitelia zabezpečujúci predmety študijného programu spolupracujú s rôznymi inštitúciami z praxe ako aj vyvíjajú spoločný výskum a iné aktivity s partnerskými univerzitami doma a v zahraničí. Medzi spolupracujúce subjekty možno zaradiť: Európska centrálna banka, Národná banka Slovenska, Ministerstvo financií SR, Erste Group Bank AG (Rakúsko), Dukascopy Europe, X-Trade Brokers DM S. A., Tatra banka a. s., VÚB Asset Management a.s., Slovensko , IAD Investments, Prosight Slovensko, Allianz-SP a. s., NN Group a. s., Swiss Re a. s., Generali poisťovňa a. s. Slovensko. | [*https://nhf.euba.sk/katedry/katedra-bankovnictva-a-medzinarodnych-financii/externi-doktorandi-a-spolupracovnici*](https://nhf.euba.sk/katedry/katedra-bankovnictva-a-medzinarodnych-financii/externi-doktorandi-a-spolupracovnici) |

**SP 8.5.** Vysoká škola má zabezpečené dostatočné personálne, priestorové, materiálne, technické a informačné zdroje študijného programu osobitne pre každé sídlo, v ktorom sa má uskutočňovať študijný program alebo jeho časť, primerane k cieľom a výstupom vzdelávania príslušnej časti študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Všetky študijné programy NHF EU v Bratislave sú zabezpečované v sídle univerzity na Dolnozemskej ceste 1 v Bratislave. |  |

**SP 8.6.** Vysoká škola efektívne reaguje na rozmanitosť potrieb a záujmov študentov študijného programu. Poskytuje študentom študijného programu podporu na úspešné napredovanie v štúdiu a kariérne poradenstvo.

|  |  |
| --- | --- |
| *Samohodnotenie plnenia* | *Odkazy na dôkazy* |
| **Poradenstvo v oblasti štúdia:**  Individuálne potreby a záujmy študentov možno efektívne riešiť pomocou študijného poradcu, ktorý je pre študenta osobou „prvého kontaktu“. Pomôže študentovi identifikovať oblasť záujmu resp. problému a vo väčšine otázok je práve poradca odborne zdatný reagovať na podnety a otázky zo strany študentov. Pokiaľ oblasť záujmu študenta presahuje kompetencie poradcu, vie identifikovať osobu ďalšieho kontaktu (študijná referentka, sociálna referentka, prodekanka pre vzdelávanie). Študijným poradcom je osoba zabezpečujúcu výučbu predmetu / predmetov v študijnom programe, zúčastňuje sa aj zápisov študentov, čo prispieva k tomu, že najmä novoprijatí uchádzači majú možnosť získať osobný kontakt s osobou študijného poradcu.  Funkciu hlavného študijného poradcu pre študentov 1. a 2. stupňa štúdia plní prodekan pre vzdelávaciu činnosť.  Okrem toho na NHF EU v Bratislave pôsobia aj študijný poradcovia pre jednotlivé študijné programy.  Prodekan pre vedu a doktorandské štúdium poskytuje konzultácie študentom 3. stupňa štúdia, týkajúce sa organizácie doktorandského štúdia a študijných a vedeckovýskumných povinností s tým spojených; v neposlednom rade konzultuje so študentmi 1. a 2. stupňa štúdia otázky spojené s organizáciou a realizáciou študentskej vedeckej a odbornej činnosti na fakulte.  Konzultácie týkajúce sa zahraničných mobilít, resp. uznávania predmetov absolvovaných v zahraničí zabezpečuje prodekan pre zahraničné vzťahy.  Problematika sociálnych štipendií, motivačných štipendií a prideľovania ubytovania študentom v študentských domovoch je v gescii prodekana pre rozvoj fakulty  a sociálne veci študentov. Rovnako poskytuje konzultácie pre študentov so špecifickými potrebami.  Otázky a procesy spojené so zápismi a s administráciou štúdia riešia jednotlivé referentky Študijného oddelenia NHF EU v Bratislave.  **Kariérne poradenstvo:**  Na EU v Bratislave pôsobí Kariérne centrum (ďalej len „KC“) ako sprostredkovateľské a poradenské centrum v oblasti uplatňovania absolventov EU v Bratislave v praxi. Je komplexným pracoviskom zohľadňujúcim potreby študentov, absolventov a klientov univerzity. Jeho poslaním je pomôcť študentom v príprave ich vstupu na trh práce už počas štúdia a podporovať ich vzťah s univerzitou. Vytvára pre svojich študentov spojenie medzi akademickou pôdou a zamestnávateľmi, čím zjednocuje a uľahčuje ich komunikáciu. Sprostredkúva ponuky práce, brigád, stáží, súťaží, programov až po pobyty a štúdium v zahraničí.  Jedným z hlavných cieľov KC je budovať partnerské vzťahy so spoločnosťami, ktoré majú záujem o jeho služby a spoluprácu. Je kontaktným miestom, kam sa firmy môžu obracať so svojimi ponukami a požiadavkami. Ponúka komplexné služby pre spoločnosti v hľadaní potencionálnych zamestnancov. V rámci jeho služieb dokáže vybrať z registrovaných kandidátov tých, ktorí vyhovujú základným kritériám firiem. Dáva tiež možnosť oslovenia študentov, ktorí absolvovali študijné pobyty v zahraničí a sú jazykovo veľmi dobre zdatní.  KC dvakrát ročne organizuje veľtrh práce a kariérneho poradenstva Deň absolventov v letnom semestri a dvojdňový veľtrh Kariérna cesta v zimnom semestri. Je to vhodná príležitosť pre zúčastnené firmy vybrať si absolventov a študentov ekonomického zamerania na rôzne pracovné pozície. Veľtrhy sú miestom s výnimočnou koncentráciou kvalitných kontaktov na báze osobného stretnutia a reálnej prezentácie - v krátkom čase a pod jednou strechou. | [*https://kariera.euba.sk/*](https://kariera.euba.sk/) |

**SP 8.7.** Študenti študijného programu majú zabezpečené primerané sociálne zabezpečenie, športové, kultúrne, duchovné a spoločenské vyžitie počas štúdia.

|  |  |
| --- | --- |
| *Samohodnotenie plnenia* | *Odkazy na dôkazy* |
| Fakulta okrem poskytovania vysokoškolského vzdelania ponúka študentom množstvo mimoškolských aktivít v mnohých oblastiach. Z pohľadu zvyšovania kvalifikácie a zručností študentov je kladený dôraz na podporu talentovaných a aktívnych študentov, predovšetkým prostredníctvom organizácie rôznych odborných podujatí a workshopov ako napríklad: vysokoškolský klub Data Science Comunity, Klub investorov, príprava na medzinárodnú súťaž ROTMAN a iné.  Na podporu zdravého životného štýlu a podporu športovania pravidelne organizujeme spoločnú turistiku, beh študentov a študenti majú taktiež k dispozícii aj početné univerzitné športové zariadenia. Na univerzite pôsobí aj folklórny súbor Ekonóm, kde sa môžu študenti realizovať.  Fakulta si taktiež uvedomuje svoju spoločenskú zodpovednosť vo vzťahu výchovy mladých ľudí k zodpovednosti k životnému prostrediu a aplikovaniu ekologických riešení. V tejto oblasti sme zakázali odovzdávanie seminárnych prác v papierovej podobe, podpore separovania odpadu a tiež podporujeme rôzne ekologické iniciatívy cielené na uvedomelé správanie vo vzťahu k životnému prostrediu.  Na organizácii rôznych mimoškolských a spoločenských podujatí sa podieľa aj Študentský parlament NHF. Medzi takéto podujatia môžeme tiež zaradiť organizovanie beánií, lámavíc a ďalších aktivít určených na kultúrne a spoločenské vyžitie. | <https://euba.sk/student/informacie-pre-studentov/sport#sportovy-klub-ekonom>  <https://euba.sk/student/studentske-organizacie/studentsky-parlament-eu-v-bratislave>  <https://euba.sk/student/studentske-organizacie/aiesec>  <https://euba.sk/medzinarodne-vztahy/prichadzajuci-studenti/esn-buddy-system>  <https://euba.sk/student/studentske-organizacie/oikos-bratislava>  <https://euba.sk/student/informacie-pre-studentov/sport#informacie-o-telovychovnych-aktivitach>  <https://www.fsekonom.sk/> |

**SP 8.8.** Študenti študijného programu majú zabezpečený prístup a podporu v účasti na domácich a zahraničných mobilitách a stážach.

|  |  |
| --- | --- |
| *Samohodnotenie plnenia* | *Odkazy na dôkazy* |
| Študenti NHF EU v Bratislave majú možnosť zúčastniť sa rôznorodých krátkodobých, ale aj dlhodobých zahraničných študijných programov. Univerzita má dlhodobú spoluprácu s takmer 300 partnerskými univerzitami po celom svete. Medzi najpopulárnejšie formy mobilitných programov patria programy: Erasmus+ štúdium v krajinách EÚ, Erasmus+ stáž, Erasmus+ štúdium v krajinách mimo EÚ, Central Europe Connect (CEC), CEEPUS, Národný štipendijný program.  Univerzita a fakulta organizuje pre študentov informačné semináre, webináre a rôzne spoločenské podujatia na prezentáciu jednotlivých krajín, či univerzít, v rámci ktorých študenti majú príležitosť získať potrebné informácie ako aj praktické skúsenosti od účastníkov zahraničných študijných pobytov.  Okrem toho fakulta ponúka možnosť absolvovať časť štúdia aj na niektorej z  partnerských univerzít v rámci dvojitých a spoločných diplomov.  Všetky potrebné informácie o aktuálnych výzvach a podmienkach účasti sú zverejnené na webovom sídle univerzity aj fakulty.  Oddelenie medzinárodnej mobility EU v Bratislave komplexne zabezpečuje agendu medzinárodnej mobility študentov po administratívnej, finančnej a procesnej stránke.  Konzultácie v oblasti mobilít poskytuje aj fakulta, konkrétne oddelenie medzinárodných vzťahov na čele s prodekanom pre zahraničné vzťahy a styk s verejnosťou. | [https://nhf.euba.sk/www\_write/files/documents/ medzinarodne-vztahy/zasady-uznavania-studia-studentov-nhf-eu-v-zahranici.pdf](https://nhf.euba.sk/www_write/files/documents/%20medzinarodne-vztahy/zasady-uznavania-studia-studentov-nhf-eu-v-zahranici.pdf)  <https://nhf.euba.sk/medzinarodne-vztahy/dalsie-moznosti-studia-v-zahranici>  <https://euba.sk/medzinarodne-vztahy>  <https://nhf.euba.sk/medzinarodne-vztahy/idem-na-erasmus-studijny-pobyt>  <https://nhf.euba.sk/studium/dvojite-a-spolocne-diplomy>  [*https://nhf.euba.sk/www\_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf*](https://nhf.euba.sk/www_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf)  [*https://nhf.euba.sk/www\_write/files/medzinarodne-vztahy/Kriteria\_erasmus.pdf*](https://nhf.euba.sk/www_write/files/medzinarodne-vztahy/Kriteria_erasmus.pdf) |

**SP 8.9.** Vysoká škola poskytuje individualizovanú podporu a vytvára vhodné podmienky pre študentov študijného programu so špecifickými potrebami.

|  |  |
| --- | --- |
| *Samohodnotenie plnenia* | *Odkazy na dôkazy* |
| EU v Bratislave venuje osobitú pozornosť študentom so špecifickými potrebami, s dôrazom na rešpektovanie ľudskej dôstojnosti a individuality človeka.  Po zápise do prvého, alebo vyššieho ročníka má študent právo na začiatku akademického roka, alebo v jeho priebehu (najneskôr pred začatím skúškového obdobia) požiadať o štatút študenta so špecifickými potrebami. Prvým krokom je nadviazanie osobného kontaktu s fakultným koordinátorom, ktorý usmerní študenta vo veci podania žiadosti o posúdenie špecifických potrieb a priznania primeraných úprav a podporných služieb.  Súbor podporných služieb a primeraných úprav sa priznávajú podľa závažnosti zdravotného znevýhodnenia, pričom každý prípad sa posudzuje individuálne.  Kompenzácia zdravotného znevýhodnenia nezasahuje do akademických štandardov, čo znamená, že primerané úpravy a podporné služby neupravujú rozsah a náročnosť študijnej záťaže pre študenta so špecifickými potrebami.  EU v Bratislave neustále pracuje na rozširovaní podporných služieb a na zlepšovaní prístupnosti budov. | <https://euba.sk/student/studenti-so-specifickymi-potrebami>  [*Študenti so špecifickými potrebami*](https://euba.sk/www_write/files/SK/docs/vnutorne-predpisy/2020/is_5_2020__po_kr_final_specificke_potreby.pdf) |

**SP 8.10.** V profesijne orientovaných študijných programoch má študijný program zmluvných partnerov v podobe organizácií, ktoré zabezpečujú odbornú prax a praktickú výučbu študentov. Tieto organizácie majú zabezpečené dostatočné priestorové, materiálne, technologické a personálne podmienky tak, aby bolo možné dosiahnuť plánované výstupy vzdelávania.

|  |  |
| --- | --- |
| *Samohodnotenie plnenia* | *Odkazy na dôkazy* |
| *X* |  |

1. **Samohodnotenie štandardu 9 – Zhromažďovanie a spracovanie informácií o študijnom programe**

**SP 9.1.** Vysoká škola zbiera, analyzuje a využíva relevantné informácie na efektívne manažovanie študijného programu a ďalších aktivít.

|  |  |
| --- | --- |
| *Samohodnotenie plnenia* | *Odkazy na dôkazy* |
| NHF EU v Bratislave zbiera informácie o uchádzačoch o štúdium, o existujúcich študentoch ako aj o absolventoch študijného programu. Tieto informácie sú v prevažnej miere sústredené v informačnom systéme EU v Bratislave a umožňujú uskutočnenie rôznych analýz. Získané informácie sa využívajú na manažovanie študijného programu napríklad v týchto oblastiach:   * Identifikácia slabých a silných stránok študijného programu, * zhodnotenie kvality poskytovaného vzdelávania na predmetoch študijného programu zo strany vyučujúcich zabezpečujúcich daný študijný program * Identifikácia základných charakteristík záujemcov o študijný program a návrh cielených marketingových aktivít na propagáciu študijného programu * Prehodnotenie študijného plánu študijného programu s ohľadom na spätnú väzbu zo strany študentov na ponúkané predmety a vyučujúcich, ktorí ich zabezpečujú * Identifikácia nových trendov vo výučbe a oblastí, ktoré je potrebné vo vzťahu k príprave absolventov na trh práce reflektovať vo výučbe   Zhodnotenie uplatniteľnosti absolventov a podpora tých študijných programov a rozvíjania kľúčových kompetencií a zručností, ktoré majú perspektívu do budúcnosti. |  |

**SP 9.2.** Efektívny zber a analýza informácií o študijnom programe a ďalších aktivitách vstupuje do hodnotenia študijného programu a do návrhu jeho úprav.

|  |  |
| --- | --- |
| *Samohodnotenie plnenia* | *Odkazy na dôkazy* |
| V súvislosti s procesom medzinárodnej akreditácie, do ktorého je EU v Bratislave zapojená, sa posudzuje a vyhodnocuje kvalita študijného programu na ročnej resp. dvojročnej báze. Každý študijný program má schválenú programovú radu, zloženú z vyučujúcich, študentov a absolventov. Cieľom programovej rady je zhodnotiť kvalitu študijného programu a v prípade potreby navrhovať postupy na jeho zlepšenie. Programová rada schvaľuje vzdelávacie ciele a vzdelávacie výstupy, vyhodnocuje výsledky merania a prijíma opatrenia na zlepšenie kvality študijného programu.  Meranie kvality študijného programu sa uskutočňuje na vybraných predmetoch študijného programu. Na konci každého semestra vyučujúci daného predmetu vyhodnotí znalosti, zručnosti a kompetencie študentov. Hlavným cieľom pravidelných meraní je zistiť, či po absolvovaní predmetu sa dosiahli stanovené vzdelávacie ciele. Merania kvality sa zameriavajú najmä na tieto oblasti: rozvíjanie vedomostí a znalostí v príslušnom odbore, komunikačné schopnosti, tímovú prácu a možnosti aplikácie získaných znalostí v praxi. | [*Interná smernica k AOL*](https://euba.sk/www_write/files/SK/docs/interne-smernice/2015/4-2015-metodika-systemu-zabezpecenia-vzdelavania.pdf) |

**SP 9.3.** Pri študijnom programe sa sledujú a vyhodnocujú kľúčové indikátory vzdelávania a učenia sa, charakteristiky záujemcov a študentov, postup (napredovanie) študentov v štúdiu, ich úspešnosť a zanechávanie štúdia, spokojnosť študentov, uplatnenie absolventov, názory absolventov a zamestnávateľov, informácie o zdrojoch a podpore študentov.

|  |  |
| --- | --- |
| *Samohodnotenie plnenia* | *Odkazy na dôkazy* |
| V študijnom programe sa pravidelne sledujú a vyhodnocujú rôzne charakteristiky záujemcov a študentov študijného programu.  V prípade uchádzačov o štúdium ide o údaje ohľadom typu stredoškolského vzdelávania (gymnázium, obchodná akadémia, iné), región, z ktorého pochádzajú, cudzie jazyky, ktoré ovládajú. U študentov jednotlivých ročníkov sa vyhodnocujú ich študijné výsledky (priemer známok), miera úspešnosti v štúdiu, podiel študentov, ktorí zanechali štúdium, podiel študentov, ktorí opakujú ročník, výsledky štátnej skúšky a pod.  Zber informácií týkajúci sa záujmu o konkrétny študijný program sa uskutočňuje formou elektronickej prihlášky na štúdium, prostredníctvom ktorej je možné identifikovať konkrétne požiadavky uchádzačov o štúdium na NHF EU v Bratislave (napr. typy stredných škôl, regióny, dosiahnuté výsledky na strednej škole). Informácie slúžia ako základná databáza údajov pre potreby cielenej marketingovej kampane na sociálnych sieťach, dňa otvorených dverí ale ja pre aktivity slúžiace s účasťou na veľtrhoch a organizovaných podujatiach propagujúcich NHF EU v Bratislave v konkrétnom regióne Slovenska.  V priebehu štúdia pre potreby monitorovania a zberu informácii sú využívané konkrétne údaje a prehľadné štatistiky z akademického systému AIS2. Efektívnosť získania informácií je podporená vytvorením pozície koordinátora AIS2 na každej katedre samostatne, čo umožňuje identifikovať, riešiť a zverejňovať informácie cielene pre študentov študijného programu, ktorý je v gescii príslušnej katedry. Systém AIS2 tiež umožňuje efektívne vytvárať ponuku povinne voliteľných a výberových predmetov na fakulte v procese elektronického predzápisu pre študentov pokračujúcich ročníkov.  Pre novoprijatých študentov 1. stupňa štúdia zabezpečuje fakulta vzdelávacie kurzy napríklad z matematiky a z ekonomickej teórie, ktorých cieľom je pripraviť študentov na štúdium. |  |

**SP 9.4.** Na zber a spracovanie informácií o študijnom programe sa využívajú vhodné nástroje a metódy. Do získavania, analýzy, ako aj následných informácií o opatreniach sú zapojení študenti, učitelia, zamestnávatelia a ďalšie zainteresované strany študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Zber a spracovanie informácií o študijných programoch prebieha prostredníctvom viacerých nástrojov a platforiem. Hodnotenie realizuje gestorské pracovisko v spolupráci s garantom a spolugarantmi študijného programu a s prizvanými externými odborníkmi z praxe. Ide predovšetkým o:   * prieskum názorov študentov na predmet/učiteľa; * prieskum názorov študentov/absolventov/učiteľov/zástupcov praxe na študijný program; * prieskum názorov učiteľov na skupiny študentov.   Opatrenia na zistené skutočnosti sú predmetom rokovaní na úrovni vedenia fakulty, kolégia dekanky, ako aj na spoločných stretnutiach vedenia fakulty so študentmi. Prijaté opatrenia sa na pravidelnej báze monitorujú a vyhodnocujú, či došlo k ich náprave. Podrobný postup upravuje Interná smernica číslo 2/2011. | [*Monitorovanie a hodnotenie kvality*](https://euba.sk/www_write/files/SK/docs/interne-smernice/2011/interna_smernica_2.pdf) |

1. **Samohodnotenie štandardu 10 – Zverejňovanie informácií o študijnom programe**

**SP 10.1.** Vysoká škola má zverejnené, ľahko prístupné a prehľadne štruktúrované informácie o študijnom programe, najmä o jeho vzdelávacích cieľoch a výstupoch, požiadavkách na uchádzačov o štúdium, spôsobe ich výberu a odporúčaných osobnostných predpokladoch, úrovni národného kvalifikačného rámca, študijnom odbore, udeľovanom akademickom titule, pravidlách vyučovania a učenia sa, podmienkach absolvovania programu, postupoch a kritériách hodnotenia, zdrojoch programu, o miere úspešnosti, možnostiach učenia sa študentov, ako aj informácie o povolaniach, ktoré môže úspešný absolvent študijného programu vykonávať, a o uplatnení absolventov študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
| NHF EU v Bratislave má na svojom webovom sídle nhf.euba.sk zverejnené podrobné informácie o študijných programoch, ktoré v jednotlivých stupňoch štúdia zabezpečuje.  Pre záujemcov o štúdium v 1., 2. a 3. stupni štúdia pripravila fakulta aj stručné informačné brožúrky, ktoré sú dostupné na webovom sídle fakulty, a obsahujú základné informácie o danom študijnom programe, o predmetoch, ktoré študenti v jednotlivých semestroch absolvujú (študijný plán) ako aj informácie o povolaniach, ktoré môžu úspešní absolventi vykonávať.  Podrobné informácie o prijímacom konaní sú tiež prístupné a prehľadne štruktúrované: dôležité termíny, obsah prijímacích skúšok, počet študentov, ktorý plánuje fakulta prijať na daný študijný program a ďalšie užitočné informácie pre uchádzačov, ktoré boli zostavené na základe často kladených otázok zo strany záujemcov o štúdium.  Existujúci študenti majú prostredníctvom AIS prístup k študijnému plánu a informačným listom jednotlivých predmetov, ktoré obsahujú okrem iného aj vzdelávacie výstupy, osnovu a podmienky absolvovania predmetu.  Fakulta priebežne zverejňuje na webovom sídle informácie ohľadom uplatnenia absolventov.  Základné informácie o študijných programoch zabezpečovaných v slovenskom jazyku sú prístupné aj v anglickom jazyku. | [*https://nhf.euba.sk/uchadzaci-o-studium/bakalarske-studium*](https://nhf.euba.sk/uchadzaci-o-studium/bakalarske-studium)  [*https://nhf.euba.sk/uchadzaci-o-studium/inzinierske-studium*](https://nhf.euba.sk/uchadzaci-o-studium/inzinierske-studium)  [*https://nhf.euba.sk/uchadzaci-o-studium/informacie-o-prijimacom-konani*](https://nhf.euba.sk/uchadzaci-o-studium/informacie-o-prijimacom-konani)  [*https://nhf.euba.sk/uchadzaci-o-studium/studijne-programy*](https://nhf.euba.sk/uchadzaci-o-studium/studijne-programy)  [*https://nhf.euba.sk/studium/doktorandske-studium/informacie-pre-zaujemcov*](https://nhf.euba.sk/studium/doktorandske-studium/informacie-pre-zaujemcov)  [*https://nhf.euba.sk/studium/doktorandske-studium/informacie-pre-doktorandov*](https://nhf.euba.sk/studium/doktorandske-studium/informacie-pre-doktorandov)  [*https://nhf.euba.sk/uchadzaci-o-studium/casto-kladene-otazky*](https://nhf.euba.sk/uchadzaci-o-studium/casto-kladene-otazky)  [*https://nhf.euba.sk/en/applicants-for-study/study-programs*](https://nhf.euba.sk/en/applicants-for-study/study-programs) |

**SP 10.2.** Tieto informácie sú ľahko prístupné študentom, ich podporovateľom, potenciálnym študentom, absolventom, ďalším zainteresovaným stranám a širokej verejnosti vo všetkých jazykoch, v ktorých sa uskutočňuje študijný program. Spôsob sprístupnenia informácií zohľadňuje aj potreby uchádzačov a študentov so špecifickými potrebami.

|  |  |
| --- | --- |
| *Samohodnotenie plnenia* | *Odkazy na dôkazy* |
| Informácie o študijných programoch zabezpečovaných v anglickom jazyku sú zverejnené v anglickej verzii webového sídla fakulty. Záujemcovia o štúdium v anglickom jazyku majú prístup k informáciám o ponúkaných študijných programoch, o dĺžke štúdia, o udeľovanom titule, o možnostiach uplatnenia (povolania, ktoré môžu po úspešnom absolvovaní študijného programu vykonávať), o predmetoch, ktoré v jednotlivých semestroch absolvujú (študijný plán) a tiež podmienky prijímania na tieto študijné programy.  V AIS sú dostupné študijné plány a informačné listy predmetov tak v slovenskom ako aj v anglickom jazyku.  Zahraniční študenti, resp. slovenskí študenti, ktorí majú záujem študovať študijný program v anglickom jazyku sa môžu obrátiť aj na pracovníkov oddelenia medzinárodných vzťahov NHF EU v Bratislave, ktorí ich usmernia. Študentom, resp. uchádzačom so špecifickými potrebami sa individuálne venuje univerzitný, resp. fakultný koordinátor pre študentov so špecifickými potrebami. | [*https://nhf.euba.sk/en/applicants-for-study/study-programs*](https://nhf.euba.sk/en/applicants-for-study/study-programs)  [*https://nhf.euba.sk/en/applicants-for-study/study-programs*](https://nhf.euba.sk/en/applicants-for-study/study-programs)  [*https://admission.euba.sk/programmes/bachelor-in-finance-banking-and-investment*](https://admission.euba.sk/programmes/bachelor-in-finance-banking-and-investment)  [*https://nhf.euba.sk/en/international/international-relations-department*](https://nhf.euba.sk/en/international/international-relations-department) |

1. **Samohodnotenie štandardu 11 – Priebežné monitorovanie, periodické hodnotenie a periodické schvaľovanie študijného programu**

**SP 11.1.** Vysoká škola priebežne monitoruje, pravidelne vyhodnocuje a upravuje študijný program s cieľom zabezpečiť, aby bol v súlade so štandardmi pre študijný program a aby dosahované ciele a výstupy vzdelávania boli v súlade s potrebami študentov, zamestnávateľov a ďalších zainteresovaných strán, aby zodpovedali aktuálnym poznatkom a aktuálnemu stavu ich aplikácií, aktuálnym technologickým možnostiam a aby úroveň absolventov, najmä prostredníctvom dosahovaných výstupov vzdelávania bola v súlade s požadovanou úrovňou kvalifikačného rámca.

|  |  |
| --- | --- |
| *Samohodnotenie plnenia* | *Odkazy na dôkazy* |
| Programová rada študijného programu priebežne monitoruje a vyhodnocuje súlad študijného programu so štandardmi pre študijný program. Intenzívne pracuje s výsledkami spätnej väzby získanej od študentov a absolventov. Prerokúva ich na svojom zasadnutí a prijme adekvátne opatrenia na úpravu študijného programu. Navrhované opatrenia konzultuje aj s ďalšími relevantnými zainteresovanými stranami, ktoré nie sú členmi programovej rady. Všetky tieto aktivity sú písomne zdokumentované. K navrhovaným opatreniam sa študenti môžu vyjadriť prostredníctvom zástupcu študentov v programovej rade študijného programu. | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)*  [*Monitorovanie a hodnotenie kvality*](https://euba.sk/www_write/files/SK/docs/interne-smernice/2011/interna_smernica_2.pdf)  <https://nhf.euba.sk/studium/hodnotenie-kvality> |

**SP 11.2.** Súčasťou monitorovania a hodnotenia študijného programu je získavanie relevantnej spätnej väzby od zainteresovaných strán programu, ktoré sa zúčastňujú aj na príprave metodiky jej vyhodnotenia. Študenti majú možnosť aspoň raz ročne prostredníctvom anonymného dotazníka vyjadriť sa o kvalite výučby a o učiteľoch študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Spätná väzba sa získava od študentov a od absolventov.  Študenti majú možnosť v každom semestri prostredníctvom anonymného dotazníka sa vyjadriť o kvalite výučby. Hodnotia jednak vyučované predmety a na druhej strane učiteľov jednotlivých predmetov. Tieto informácie predstavujú pre programovú radu študijného programu významný zdroj – spätnú väzbu zo strany študentov na kvalitu a význam predmetov zaradených do študijného plánu študijného programu.  Ďalšou dôležitou súčasťou hodnotenia študijného programu je uplatnenie absolventov. V tejto súvislosti sa získavajú informácie najmä týmito spôsobmi:  a) prieskum názorov absolventov (anketa) realizovaný šesť mesiacov po skončení štúdia,  b) pravidelný prieskum u potenciálnych zamestnávateľov,  c) informácie z vonkajších zdrojov (analýzy Profesia.sk, Trexima a pod.) |  |

**SP 11.3.** Výsledky vyhodnotenia spätnej väzby podľa odseku 2 sa premietajú do prijímania opatrení na zlepšenie; pri ich navrhovaní majú zaručenú účasť aj študenti.

|  |  |
| --- | --- |
| *Samohodnotenie plnenia* | *Odkazy na dôkazy* |
| Programová rada vyhodnocuje výsledky spätnej väzby týkajúcej sa kvality študijného programu v spolupráci s učiteľmi zabezpečujúcimi predmety študijného programu.  Členom programovej rady je aspoň jeden zástupca študentov študijného programu, ktorý sa podieľa na procese vyhodnocovania výsledkov a navrhovaní opatrení na odstránenie nedostatkov, resp. na ďalšie zvyšovanie kvality poskytovaného vzdelávania. |  |

**SP 11.4.** Výsledky vyhodnotenia spätnej väzby a prijaté opatrenia a akékoľvek plánované alebo následné činnosti vyplývajúce z hodnotenia študijného programu sú komunikované so zainteresovanými stranami a sú zverejnené.

|  |  |
| --- | --- |
| *Samohodnotenie plnenia* | *Odkazy na dôkazy* |
| Programová rada študijného programu, ktorej členmi sú aj zástupcovia študentov a absolventov/zamestnávateľov, prerokúva výsledky spätnej väzby hodnotenia študijného programu a prijme adekvátne opatrenia na úpravu študijného programu.  Na NHF EU v Bratislave sa osvedčilo prezentovanie záverov z vyhodnocovania informácií získaných z anonymných ankiet zástupcom študentského parlamentu.  Ďalej, opatrenia sa zverejňujú aj na webovom sídle fakulty. |  |

**SP 11.5.** Študijný program je periodicky schvaľovaný v súlade s formalizovanými procesmi vnútorného systému v perióde zodpovedajúcej jeho štandardnej dĺžke štúdia.

|  |  |
| --- | --- |
| *Samohodnotenie plnenia* | *Odkazy na dôkazy* |
| V zmysle Pravidiel vnútorného systému Rada kvality schvaľuje raz za 2 roky správu o vnútornom systéme, súčasťou ktorej sú aj vnútorne akreditované študijné programy.  EU v Bratislave je zapojená aj do procesu medzinárodnej akreditácie, ktorú udeľuje medzinárodná asociácia AACSB International. V tejto súvislosti sa na NHF EU v Bratislave realizuje systém zabezpečenia vzdelávania (Assurance of Learning, ďalej len „AoL“). AoL je systematické zbieranie, vyhodnocovanie a využívanie informácií o dosahovaní vzdelávacích cieľov jednotlivých študijných programov, zamerané na kontinuálne zlepšovanie úrovne dosahovania týchto cieľov študentmi príslušného študijného programu. Na realizácii AoL sa zúčastňujú všetci učitelia, ktorí zabezpečujú výučbu v rámci príslušného študijného programu. | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)*  [*Interná smernica k AOL*](https://euba.sk/www_write/files/SK/docs/interne-smernice/2015/4-2015-metodika-systemu-zabezpecenia-vzdelavania.pdf) |

1. *Vysoká škola v časti* ***Samohodnotenie plnenia*** *stručne popíše politiky a postupy plnenia príslušného štandardu alebo sa odkáže na konkrétne ustanovenia existujúceho interného predpisu, postupu, záznamu/-ov, informačného systému, zmluvy a pod., ktoré pri jeho plnení realizovala. Stručne zhodnotí výsledok a mieru plnenia štandardu a zámery na zabezpečenie súladu v príslušnej oblasti pri uskutočňovaní študijného programu.* [↑](#footnote-ref-1)
2. *Vysoká škola v časti* ***Odkazy na dôkazy*** *uvedie zoznam dôkazov (súvisiace interné predpisy, interné záznamy, časti opisu študijného programu, informačné listy, vedecko/umelecko-pedagogické charakteristiky, miesto v informačnom systéme, miesto na webovej stránke, záznam študenta a podobne), ktorými môže preukázať plnenie štandardu vrátane elektronického odkazu na dôkaz. Ak dôkaz nie je možné sprístupniť pracovnej skupine vzdialene, predloží ho počas posudzovania na mieste.*  [↑](#footnote-ref-2)